EDITORIAL 


OPT ANI DE SLUJIRE CA ARHIEREU 
ÎN VIA DOMNULUI 


În ziua de 19 februarie a.c. s-au împlinit opt ani de la 
hirotonia și instalarea Preasfinţitului Părinte Paisie Lugo- 
janul, ca episcop-vicar al eparhiei noastre. 

Preasfinţitul Paisie s-a născut la 24 octombrie 1971, 
în localitatea Curtea de Argeș (judeţul Argeş), din părin- 
ţii Florea și Milica lon, primind la botez numele de Ghe- 
orghe. A urmat cursurile Școlii generale (clasele I-VIII) în 
localitatea natală, apoi cele ale Liceului Agroindustrial 
din Curtea de Argeş (1986-1990). Este licenţiat al Facul- 
tăţii de Medicină Veterinară din Timişoara (1991-1997). 
Între anii 1997-2001 a urmat cursurile Facultăţii de Teo- 
logie ortodoxă din Timișoara, obţinând titlul de licenţiat 
în Teologie cu lucrarea: Aspecte ale creștinismului în pri- 
mele trei secole (Biserica Primară), redactată sub îndru- 
marea Pr. prof. dr. Aurel Jivi. Din anul 2008 este docto- 
rand al Facultăţii de Teologie ortodoxă din Sibiu, la 
catedra de Teologie liturgică. 

De-a lungul timpului Preasfinţia Sa a activat în cadrul 
AS.C.O.R.-ului, filiala Timişoara (1992-1998), unde a înde- 
plinit și funcţia de vicepreședinte (1993-1994), impli- 
cându-se în toate activităţile desfășurate de această 
asociaţie, în mod special în organizarea conferinţelor de 
spiritualitate. A fost tuns în monahism la catedrala epi- 
scopală din Gyula, cu numele de Paisie (1999), apoi a 
fost hirotonit ierodiacon (6 august 1999) și ieromonah 
(7 august 1999). Ulterior a fost numit superior al para- 
clisului episcopal din Bichiș (2001-2006), eclesiarh al 
catedralei episcopale din Gyula (2002-2006) și secretar 
eparhial de limba română al Episcopiei Ortodoxe 
Române din Ungaria (2003-2006). Înainte de hirotonia 
întru arhiereu a funcţionat ca preot slujitor în parohia 
Otlaca Pustă (2003-2006) și în alte parohii, cu delegaţia 

Chiriahului. În parohia Otlaca Pustă a asigurat și preda- 
rea orelor de Religie pentru copiii români de la școala 
general. 

La propunerea episcopului locului, Sinodul Mitropo- 
litan al Mitropoliei Banatului i-a acordat rangul de pro- 
tosinghel (22 ianuarie 2003) şi tot la recomandarea Chi- 
riarhului, fostul patriarh Teoctist Arăpașu i-a acordat 
înalta distincţie Crucea Patriarhală pentru clerici. Ulterior, 
înaintea hirotoniei întru arhiereu, Sfântul Sinod I-a ridi- 
cat la rangul de arhimandrit (2006). 

La 9 februarie 2006, la propunerea Înaltpreasfinţitu- 
lui Mitropolit Nicolae al Banatului, Sfântul Sinod l-a fost 
ales episcop-vicar al Arhiepiscopiei Timișoarei cu titlul 
Lugojanul, fiind hirotonit și instalat în catedrala mitro- 
politană din Timişoara în Duminica din 19 februarie ace- 
lași an, de faţă fiind ierarhii din Sinodul Mitropolitan al 
Mitropoliei Banatului. 

În cei opt ani de la alegerea și instalarea sa Preasfin- 
ţitul Episcop-vicar Paisie Lugojanul a desfășurat multiple 
și bogate activităţi pe plan pastoral-misionar, cu bine- 
cuvântarea Înaltpreasfinţitului Mitropolit Nicolae al 
Banatului, lucrând cu timp și fără timp, după cuvântul 
Apostolului, la zidirea Bisericii lui Hristos din partea cea 
mai de vest a ţării. 

Cu acest prilej binecuvântat, colaboratorii Centrului 
eparhial, protopopii, slujitorii de la catedrală, parohii și 
mănăstiri, stareţii și stareţele, monahii și monahiile, pre- 
cum şi dreptmăritorii creştini bănăţeni adresează Prea- 
sfinţiei Sale felicitări şi urări de bine, rugând pe Arhiereul 
Cel desăvârșit să îi dăruiască ani mulţi și binecuvântaţi 
de viaţă, cu arhierie curată şi rodnică! 


RAPORT GENERAL DE ACTIVITATE ÎN 
CUPRINSUL ARHIEPISCOPIEI TIMIȘOAREI 
PE ANUL 2013 


Ne aflăm, cu ajutorul lui Dumnezeu, la cea de-a patra 
sesiune a Adunării Eparhiale, ultima din această legisla- 
tură și, potrivit prevederilor statutare și regulamentare, 
în cele ce urmează vom prezenta activitatea bisericească 
din cadrul eparhiei noastre, desfășurată în anul 2013. 
Precizăm, de asemenea, că raportul general a fost întoc- 
mit pe baza datelor puse la dispoziţie de către secţiile 
bisericească, culturală și de învăţământ teologic, econo- 
mică, socială, juridică, patrimoniu şi construcţii ale Cen- 
trului eparhial și de oficiile protopopești, și a fost aprobat 
de Consiliul Eparhial în ședința sa de lucru din 21 ianua- 
rie a.c., în cadrul căreia au fost formulate propuneri și au 
fost aduse anumite completări. 

Făcând o scurtă retrospectivă a anului 2013 în planul 
vieţii sociale din ţara noastră, constatăm, cu îngrijorare, 
că deficitul demografic a crescut, iar prognozele aduc în 
atenţie un record trist: 2013 a fost anul cu cel mai mic 
număr de nașteri pentru România. De altfel, sociologii 
estimează că anul 2014 va dobori, din păcate, recordul 
negativ al natalității. Acest declin demografic este marcat, 
evident, de o criză vădită a familiei și, mai ales, a familiei 
creștine, care resimte din plin efectele mentalităţii con- 
sumiste, materialiste și individualiste. Pierderea demo- 
grafică a fost amplificată și de fenomenul migraţiei tine- 
rilor spre alte ţări, cu efecte grave în ceea ce privește forţa 
de muncă. 

Pe de altă parte, nu putem trece cu vederea tensiunile 
și nemulţumirile existente în viaţa socială din România, 
cauzate de sărăcie și șomaj, concretizate prin proteste şi 
manifestări publice, cum au fost cele legate de Oltchim, 
exploatarea de la Roșia Montană, exploatarea gazelor de 
şist, ori datorită câinilor comunitari, a modificărilor de la 
Codul Penal etc. De asemenea, în anul trecut, un ONG 
secular-umanist a organizat, pentru prima dată în Româ- 
nia un protest la adresa Bisericii și a politicienilor. ASUR 
s-a folosit de orice prilej pentru a ataca prezenţa religiei 
în spaţiul public și a încercat revenirea la o formă subtilă 
de materialism ateist-știinţific. Practic, această organiza- 
ţie a profitat de minusurile existente în domeniul admi- 
nistrativ public şi a încercat să scoată Biserica vinovată 
de aceasta. Prin urmare, erau de așteptat și proteste stra- 
dale contra cultelor, folosindu-se câteva strategii arhicu- 
noscute în domeniul manifestărilor publice. Remarcăm, 
totodată, și atacurile MEDIA la adresa Bisericii, în general, 
care au rolul de a învrăjbi sufletele slabe și rănite de gre- 
utăţile vieţii cotidiene împotriva Bisericii neamului. La 
toate acestea se adaugă, fireşte, efectele crizei morale și 


economico-financiare resimţite încă de societatea româ- 
nească și care a cauzat numeroase neajunsuri în anul 
2013, între care îngrijorătorul fenomen al corupţiei. 

Pentru aceasta, în contextul societăţii contemporane, 
Biserica este chemată să-și manifeste activ misiunea pro- 
fetică socială, arătând lumii care este voia lui Dumnezeu 
în viaţa oamenilor și apărând valoarea unică a fiecărei 
persoane create după chipul Său. Fiind o instituţie divino- 
umană, Biserica este o comunitate a iubirii, în care oame- 
nii se caută reciproc și se ajută, de bunăvoie și nesiliţi de 
nimeni. Ca atare, Biserica nu poate fi învinuită de atomi- 
zarea și decăderea socială în care ne-am lăsat prinși, căci 
ea se adresează celui ce are ochi să o vadă, urechi să o 
audă și inimă să o primească. E drept, acestea se împli- 
nesc mai greu astăzi, când suntem practic copleșiți de 
zgomotul informaţional din jurul nostru şi de scandalu- 
rile publice care parcă nu se mai termină. lar dacă ne 
dorim o Biserică implicată social, să nu ezităm a ne implica 
noi înșine în Biserică. Căci Biserica nu este formată doar 
din ierarhi, preoţi, diaconi, monahi și monahii, ci şi din 
credincioși, fiecare având rolul său în promovarea și apă- 
rarea valorilor creștine. 

Din cauza crizei morale și economice prin care trecem 
de câţiva ani, este afectată viaţa bisericească sub rapor- 
tul relaţiilor inter-umane și, totodată pe plan economic- 
gospodăresc, tot mai multe fiind parohiile care se con- 
fruntă cu greutăţi în ceea ce privește întreţinerea 
lăcașurilor de cult şi tot mai mulţi preoţi nu-și realizează 
salariul pe mai multe luni ale anului. De aceea, Consiliul 
Eparhial și Permanenţa acestuia au acordat o atenţie 
deosebită constituirii Fondului Pastoral Eparhial şi Fon- 
dului de Întrajutorare, din sumele donate de parohiile 
mari fiind ajutaţi preoţii care nu au avut posibilitatea de 
a-și ridica salariul. 

La cele arătate, trebuie adăugată și contribuţia finan- 
ciară a eparhiei noastre și a tuturor parohiilor care o for- 
mează la susţinerea lucrărilor ce se derulează pentru 
construcţia Catedralei Patriarhale sau a Mântuirii Nea- 
mului cu suma de 94.388 lei, dar și la susţinerea activită- 
ţii radioului și televiziunii, Trinitas”, a ziarului, Lumina”, ș.a. 

x 

Pe plan bisericesc, 2013 a fost declarat de Sfântul Sinod 
an omagial al „Sfinţilor împărați Constantin și Elena” și al 
„Părintelui Dumitru Stăniloae”, așa încât în cadrul eparhiei 
noastre au fost organizate mai multe manifestări consa- 
crate acestei tematici, cateheze, conferinţe cu preoţii din 
cele șase protopopiate, cu studenţii teologi și elevii semi- 
nariști, dar şi cu credincioşii. S-au organizat sesiuni ştiin- 
ţifice pe această tematică și au fost tipărite articole, studii 
şi cărţi, tema fiind mediatizată atât prin intermediul pos- 
turilor de radio cât și al celor de televiziune. 

Precizăm, de asemenea, că toate problemele impor- 
tante ale eparhiei au fost supuse analizei și aprobării 
Consiliului Eparhial și Permanenţei Consiliului Eparhial, 
întrunită în mai multe ședințe de lucru, în 2013. Ele au 
fost însă discutate cu toţi preoţii eparhiei în cadrul unei 
ședințe, organizată la data de 12 februarie 2013, în amfi- 
teatrul, Aula Magna'al Universităţii de Vest din Timişoara. 
Cu acest prilej, s-a stabilit, între altele, și programul litur- 
gic al parohiilor din mediul urban și rural, preoţii având 
obligaţia de a-l aduce la cunoștință credincioșilor prin 
afişaje la intrarea în biserică. 

Urmare hotărârii Sfântului Sinod nr.6953/201 3, paro- 
hiile din eparhia noastră au susţinut, prin strângerea de 
semnături, iniţiativa cetățenească europeană, UNUL DIN- 
TRE NOI”, care are drept scop protejarea nivelului de pro- 
tecţie juridică în Uniunea Europeană a fiinţei umane încă 
din momentul concepţiei. 

Sinodul Mitropolitan a fost convocat în data de 11 
noiembrie 2013, la reședința mitropolitană din Timișoara, 
pentru a lua în discuţie propunerea Episcopiei Caranse- 
beșului cu privire la învăţământul teologic din Mitropo- 
lia Banatului, dar și pentru a analiza recursul formulat de 
preoţii sancţionaţi cu depunerea din treapta preoţiei și 
cu caterisirea. 

Menţionăm, totdată, că, la solicitarea Înaltpreasfinţiei 
Sale Nicolae, Mitropolitul Banatului, și cu purtarea de grijă 
a Preasfinţitului Părinte Paisie Lugojanul, racla cu moaș- 
tele sfinţilor Împărați Constantin și Elena, de la catedrala 
patriarhală, însoţită de Preasfinţitul Varsanufie Prahovea- 
nul, Episcop-vicar al Arhiepiscopiei Bucureștilor, a popo- 
sit în mijlocul credincioşilor timişoreni, în zilele de 8-9 
decembrie 2013, fiind așezată spre închinare în catedrala 
mitropolitană. 

Pe tărâm ecumenic, semnalăm faptul că, potrivit tra- 
diţiei din fiecare an, în Duminica aflată în, Săptămâna de 
rugăciune pentru unitatea creștinilor” (18-25 ianuarie), 
la casa de rugăciune a comunităţii baptiste Maranatha 


din Timişoara a fost organizată întrunirea ecumenică a 
cultelor din oraș, la care a fost prezent și delegatul Înalt- 
preasfinţiei Sale, preotul vicar lonel Popescu. Reprezen- 
tanţii cultelor au rostit cuvântări și rugăciuni de unitate, 
iar corurile prezente au intonat cântări specifice confe- 
siunilor participante. 

Un moment aparte în viaţa eparhiei noastre a fost 
prilejuit de aniversarea a 90 de ani de viaţă de către Înalt- 
preasfinţitul Părinte Nicolae Corneanu, Arhiepiscopul 
Timişoarei și Mitropolitul Banatului. Pentru a marca acest 
eveniment, la editura Academiei Române și la editura 
eparhială „Învierea” cu purtarea de grijă a Preasfinţitului 
Părinte Paisie Lugojanul, a fost tipărit volumul omagial 
„Înaltpreasfinţia Sa Nicolae Corneanu. Omul şi opera”, 
coordonat de preot conf. dr. Nicolae Morar şi conf. dr. 
Claudiu Arieşan de la Universitatea de Vest din Timișoara, 
prezentat în sala de festivități a Centrului eparhial. Revis- 
tele eparhiale „Învierea” și „Altarul Banatului”, precum şi 
revista de cultură „Coloana Infinitului” din Timișoara, au 
dedicat numerele din noiembrie Înaltpreasfinţiei Sale 
Nicolae Corneanu, Mitropolitul Banatului. 

În continuare, prezentăm sintetic activitatea biseri- 
cească din cuprinsul Arhiepiscopiei Timișoarei, desfășu- 
rată pe multiple planuri, cu sublinierea că ea s-a desfă- 
şurat în conformitate cu Statutul pentru organizarea și 
funcţionarea Bisericii Ortodoxe Române, în concordanţă 
cu hotărârile Sfântului Sinod, ale Adunării Eparhiale 
adoptate în sesiunea din ianuarie 2013 şi cu deciziile 
Consiliului și ale Permanenţei Consiliului Eparhial. 


|. Asigurarea asistenţei religioase 


Atenţia Permanenţei și a Consiliului Eparhial s-a 
îndreptat îndeosebi spre asigurarea asistenţei religioase 
a credincioșilor din cele 6 protopopiate, cu 272 de paro- 
hii şi 74 de filii ale eparhiei, dar și de la catedrala mitro- 
politană, fără a fi neglijaţi bolnavii din spitale, vârstnicii 
din cămine și azile, militarii din armată, poliţie și jandar- 
merie, copiii din instituţiile de ocrotire, centre de plasa- 
ment, case de tip familial, deţinuţii din Penitenciarul 
Timișoara și minorii aflaţi în centrul special de la Buziaș. 
S-a avut, totodată, în vedere viaţa monahală din cele 11 
așezăminte (10 mănăstiri și 1 schit), insistându-se ca vie- 
ţuitorii să stăruie asupra vieţii duhovnicești, să ia parte 
la sfintele slujbe și la treburile obștești, să-şi îmbunătă- 
ţească cunoștințele de Teologie, tipic, muzică bisericească 
şi să-și finalizeze studiile teologice. 

Şedinţele Consiliului Eparhial s-au ţinut în fiecare lună 
a anului trecut, iar cele ale Permanenţei au avut loc ori de 
câte ori a fost nevoie, acestea fiind programate în ziua de 
marţi, urmărindu-se prin acestea îmbogățirea vieţii bise- 
ricești din eparhie, rezolvarea problemelor cu care se con- 
fruntă preoţii, monahii și credincioșii și luarea unor măsuri 
de natură administrativ-bisericească și organizatorică. 

Urmărind o asigurare cât mai corespunzătoare a asis- 
tenţei religioase a tuturor credincioşilor, au fost create 
două parohii în Timișoara, s-au înfiinţat nouă posturi de 
preot, au fost completate 15 parohii și trei posturi de 
diacon, 12 preoţi au fost transferați la cerere, 6 s-au pen- 
sionat și 3 au decedat: Nicolae Peicuţi de la parohia Buco- 
văţ, protopopiatul Făget, Constantin Mihaiu de la parohia 
Tomnatic, protopopiatul Sînnicolau Mare și preotul pen- 
sionar Traian Rămneanţu, fost la parohia Gaiu Mic, pro- 
topopiatul Deta. 

Menţionăm că posturile vacante de preot în Timișoara 
şi Făget au fost ocupate prin examen de selecţie. În pre- 
zent există o singură parohie vacantă, respectiv Gaiu Mic, 
protopopiatul Deta și trei posturi de preot la mănăstirile 
Petroasa Mare (2) și Partoș. 

În momentul de faţă avem în eparhie 405 preoţi și 21 
diaconi, din care 393 la parohii, 4 la spitale, 1 la armată, 1 
la penitenciar, 3 la casele pentru copii, 2 la azilele din 
Jebel şi Gătaia, 1 pentru credincioșii cu deficienţe de auz 
şi vorbire şi 1 la azilul de bătrâni din Ciacova. Postul de 
preot la poliţie și jandarmerie a fost desfiinţat, la fel și cel 
de la spitalele Odobescu și, Louis Ţurcanu”, la acestea din 
urmă asistenţa religioasă fiind acordată de același preot, 
încadrat însă la parohia „Sfântul Ilie” Fabric. 

De la ultima sesiune a Adunării Eparhiale și până la 
data de 31 decembrie 2013, au fost hirotoniți 18 candidaţi 
la preoţie și 4 diaconi care, după efectuarea practicii litur- 
gice la catedrala mitropolitană sau la unul din așezămin- 
tele monahale, au fost prezentaţi credincioșilor şi încre- 
dinţaţi unor preoţi cu experiență pentru permanenta 
îndrumare. 

Examenul pentru obţinerea gradului profesional | în 
preoţie a fost promovat de 13 preoţi iar 8 au susţinut 
colocviul de admitere la gradul |. 

Examenul de capacitate preoțească a fost organizat 
în două sesiuni: 6 martie și 2 octombrie 2013, fiind pro- 
movat de 13 licenţiaţi în Teologie. 

Pentru a se respecta întocmai Statutul de organizare 
și funcţionare a Bisericii noastre, Consiliul Eparhial a hotă- 
rât ca toţi clericii care au fost hirotoniți fără a avea licenţa 
în Teologie Pastorală să se înscrie la facultatea noastră 
din cadrul Universităţii de Vest, spre a susţine licenţa în 
această specializare. 

Cât privește disciplina clerului, conducerea eparhială, 
părinţii protopopi și toţi factorii de răspundere au depus 
stăruinţe pentru întărirea și menţinerea ei în toate com- 
partimentele. 

Rezolvarea reclamaţiilor și sesizărilor a stat în atenţia 
ierarhilor, a inspectorului bisericesc și a părinţilor proto- 
popi. Astfel, în anul trecut au fost adresate Centrului 
eparhial 39 reclamaţii și sesizări. Dintre acestea, 12 au 
venit prin Cancelaria Sfântului Sinod, iar celelalte în mod 
direct. Reclamaţiile și sesizările se referă la comporta- 
mentul nepotrivit al unor preoţi, lipsa de colaborare cu 


organele parohiale, preocupări incompatibile cu slujirea 
preoțească, administrarea incorectă a bunurilor biseri- 
cești, nereguli financiare, lipsă de tact pastoral, neînţele- 
geri existente între preoţii aceleiași parohii, imixtiuni, ș.a. 
Cinci preoţi au fost judecaţi de Consistoriul Eparhial și 
anume : Horia Ţâru, pensionar, Paul Lucian Predescu 
Luchescu de la parohia Bara, protopopiatul Lugoj, Vasile 
Latiş de la parohia Diniaș, protopopiatul Timișoara |, Gra- 
ţian Valer Raţ de la parohia Clopodia, protopopiatul Deta 
şi Doru Cristoi din Timișoara. Preoţii Horia Ţâru și Doru 
Cristoi au fost sancţionaţi cu caterisirea iar ceilalţi trei cu 
depunerea din treapta preoţiei. 

Pentru întărirea disciplinei în rândul personalului cle- 
rical, Consiliul Eparhial și Permanenţa acestuia au solici- 
tat părinţilor protopopi să-și intensifice activitatea în 
teren, controlând activitatea desfășurată de preoţi, ges- 
tiunea și inventarul parohiilor. Trebuie să arătăm apoi că 
la rezolvarea cazurilor de indisciplină şi a reclamaţiilor a 
contribuit și inspectorul eparhial, cele mai multe din 
acestea fiind cercetate la faţa locului. 

X* 

În anul care s-a încheiat, mai mulţi preoţi s-au remar- 
cat printr-o activitate deosebită pe plan pastoral-misio- 
nar și administrativ-gospodăresc, așa încât preotul Cos- 
min Chiroiu de la parohia losifalău, protopopiatul Lugoj 
a primit distincţia de iconom iar alţi cinci au fost hirotesiţi 
întru iconom stavrofor: Gruia loan Bălăngean de la paro- 
hia Timişoara Fratelia, protopopiatul Timișoara |, Lăutaș 
Mircea de la parohia Timişoara Freidorf, protopopiatul 
Timișoara |, lonuţ Vântu de la parohia Alioș, protopopia- 
tul Timişoara II, Petru Morariu de la parohia Răchita, pro- 
topopiatul Făget și lon Florentin Jura de la parohia Timi- 
șoara,„Sf. Ștefan” Calea Martirilor, protopopiatul Timișoara 
II, iar diaconul Marian Pârvu de la catedrala mitropolitană 
a fost hirotesit arhidiacon. 

Catedrala mitropolitană şi-a desfășurat activitatea sub 
nemijlocita atenţie a Înaltpreasfinţitului Părinte Mitropo- 
lit Nicolae, Preasfinţitul Părinte Paisie Lugojanul slujind 
în mai multe duminici, sărbători și zile de peste săptă- 
mână aici, inclusiv la cele două hramuri: Sfinţii Trei lerarhi 
(30 ianuarie) și Sfântul lerarh losif cel Nou de la Partoş 
(15 septembrie), sărbătorite într-o atmosferă înălțătoare. 
Spre pildă, la sărbătoarea Floriilor și la cea a Sfântului 
lerarh losif cel Nou de la Partoș au fost organizate pro- 
cesiuni impresionante pe străzile din jurul catedralei, la 
care au participat zeci de preoţi, monahi, monahii și mii 
de credincioși. 

Slujirea de fiecare zi în lăcașul mitropolitan s-a derulat 
pe măsura așteptărilor, iar personalul clerical și neclerical, 
care îl deserveşte, s-a străduit să-și onoreze atribuţiile de 
serviciu. 

Corul catedral își menţine nivelul muzical, cântând în 
fiecare duminică şi sărbătoare, la Crăciun şi Paști prezen- 
tând concerte religioase apreciate de credincioși. Ase- 

menea concerte au fost prezentate și de alte coruri bise- 
ricești din ţară, de către unele grupuri vocale din Timișoara 
şi de corul Facultăţii de Teologie din Timișoara. 


II. Contribuţia credincioșilor la dezvoltarea 
activităţii bisericești 


În duminicile și sărbătorile anului trecut, frecvenţa 
credincioșilor la serviciile divine publice a cunoscut o 
creștere semnificativă. La hramul bisericilor și al mănăs- 
tirilor frecvenţa este îmbucurătoare, lăcașurile de cult 
devenind adesea neîncăpătoare. 

Din păcate, absenţa unor credincioși de la biserică se 
datorează fie preoţilor care nu desfășoară o activitate 
misionară, catehetică, omiletică și liturgică corespunză- 
toare, fie cântării de strană adesea deficitară, chiar și în 
unele parohii din mediul urban. La sfânta Liturghie cântă, 
în general, corurile parohiale sau a fost dezvoltată cân- 
tarea în comun, dar la Vecernie și Utrenie se resimte lipsa 
cântăreților bisericeşti calificaţi, aşa încât marea majori- 
tate a stihirilor, stihoavnelor, troparelor se citește. 

Din rapoartele înaintate de oficiile protopopești con- 
statăm că oficiile protopopești au organizat, în multe 
parohii, întâlniri pe grupe de preoţi, seri și săptămâni 
duhovnicești, la care au participat mai mulţi preoţi, în 
perioada posturilor mari oficiindu-se Taina Maslului. 

În cadrul acestor întâlniri, la ședințele ce au loc lunar 
la oficiile protopopești și cu prilejul conferinţelor semes- 
triale s-a insistat ca preoţii să ia la cunoștință hotărârile 
Sfântului Sinod cu privire la viaţa bisericească, la anumite 
aspecte de natură doctrinară, cum ar fi acela al incineră- 
rii morţilor, uniformizarea slujirii, cântarea omofonă, 
organizarea de pelerinaje ș.a. S-a arătat, de asemenea, 
că presa noastră bisericească nu se bucură de atenţia 
cuvenită, mai ales din partea unor preoţi parohi, nu este 
prezentată și pusă la dispoziţia credincioşilor pentru a se 
documenta și informa asupra credinţei în care sunt bote- 
zaţi și pe care ar trebui să o mărturisească cu toată con- 
vingerea, aşa că atunci când apar probleme actuale ca 
aceea a incinerării trupurilor, căsătoriilor mixte sau ofici- 
erii sfintelor Taine în afara spaţiului sacru, Biserica este 

aspru criticată și atacată chiar de unii care se cred a fi 
membrii ei, dar care resping vehement rânduielile bise- 
riceşti străvechi, făcându-i pe preoţii slujitori „popi orto- 
docși înapoiaţi”. Pentru a nu mai apare astfel de situaţii 
neplăcute, este imperios necesar ca preoţii să refacă 
legătura cu intelectualii din lumea satului și din mediul 
urban, să se implice mai mult în actul cultural și să cola- 
boreze activ cu instituţiile culturale, pentru organizarea 
de manifestări comune și revitalizarea datinilor străbune 
prin care sunt reactualizate valorile neamului nostru creș- 
tin ortodox român. 

În altă ordine de idei, trebuie remarcat faptul că numă- 
rul credincioşilor și chiar al tinerilor şi copiilor care se 
împărtășesc cu sfintele Taine şi care se spovedesc înde- 
osebi în timpul perioadelor de post, dar și al elevilor aduși 
la biserică de unii profesori de religie este în continuă 
creștere. Majoritatea preoţilor insistă apoi pentru spove- 
direa și împărtășirea tinerilor care pășesc la Taina Cunu- 
niei și pentru oficierea ei numai în biserică, potrivit rân- 
duielilor liturgice. Cu toate acestea, există credincioşi care 
solicită oficierea Cununiei la restaurant și preoţi, unii 
activi, alţii pensionari, dispuși să o oficieze. 

Credincioşii eparhiei noastre se implică în organizarea 
sărbătorilor închinate hramului bisericii, praznicelor Învi- 
erii și Nașterii Domnului, obiceiul colindatului pe la casele 
consătenilor fiind păstrat în majoritatea parohiilor rurale, 
dar și în unele urbane. În asemenea situaţii însă, rolul 
preoţilor este de a veghea pentru păstrarea sensului 
duhovnicesc al respectivelor sărbători, pentru a nu fi 
transformate în simple prilejuri de petrecere lumească, 
cum se întâmplă uneori cu aşa-numita „rugă” transmisă 
şi la un post local de televiziune. 

O contribuţie însemnată la impulsionarea activităţii 
bisericești din parohii revine consiliilor și comitetelor 
parohiale. Acestea din urmă sunt lăsate, de multe ori, în 
inactivitate, solicitându-li-se sprijinul doar când este 
vorba de organizarea unor colecte sau de înzestrarea 
bisericii cu veșminte și obiecte de cult. Prin urmare, deşi 
au atribuţii în susţinerea lucrării culturale, misionare și 
filantropice din parohie, aceste comitete nu sunt îndru- 
mate și sprijinite să-și împlinească adevăratul lor rol. De 
aceea, este absolut necesar ca în viitor preoţii să acorde 
importanţa cuvenită apostolatului laic în care să fie impli- 
caţi cât mai mulţi credincioși. 

În trimestrul IV al anului trecut s-a desfășurat o acti- 
vitate amplă la nivelul eparhiei noastre pentru realizarea 
unor conscripţii parohiale în conformitate cu situaţia 
reală a credincioșilor şi cu datele rezultate în urma ulti- 
mului recensământ. Din păcate, nu toţi preoţii s-au stră- 
duit să actualizeze conscripția parohială, nu au cooptat 
membrii consiliilor și comitetelor parohiale în această 
acţiune, multe din situaţiile înaintate nefiind în confor- 
mitate cu cele existente la primării și cu situaţia reală din 
parohie. 

Evidenţiind contribuţia credincioșilor la lucrarea și 
misiunea Bisericii prin contribuţii bănești, diferite dona- 
ţii, susţinerea activităţii filantropice, nu putem trece cu 
vederea implicarea multora în susţinerea cântării de 
strană și corale din parohii, în editarea foilor bisericești, 
parohiale, organizarea unor manifestări comemorative 
cu caracter bisericesc și cultural, etc. Remarcabilă este, 
de asemenea, activitatea desfăşurată de asociaţiile creș- 

tin-ortodoxe „Oastea Domnului”, „Liga tinerilor creștini 


ortodocşi”, „Asociaţia studenţilor creștini-ortodocşi” și 
„Societatea femeilor creștin-ortodoxe din Timișoara”. 


Aniversarea întronizării Î.P.S. Mitropolit Nicolae 
al Banatului — 4 martie 2013 


„Oastea Domnului” contribuie la sporirea evlaviei şi 
zelului creștin prin participarea la sfintele slujbe în multe 
din parohiile eparhiei noastre. O activitate mai susţinută 
desfășoară grupurile de ostaşi din Timişoara pe lângă 
câteva parohii, cum sunt Timişoara Iosefin, Timişoara Viile 
Fabric, Timișoara Ronaţ, Timișoara Plopi, la Spitalul Jude- 
ţean, ş.a., unde participă la programul de rugăciune și la 
serviciile religioase din duminici şi sărbători, precum și 
la întâlnirile de joi și duminică după masă. Meritorie este 
apoi activitatea desfășurată de fraţii ostași care se adună 
pentru rugăciune şi cântare la catedrala mitropolitană, 
în fiecare duminică, la slujba de Vecernie. Grupuri de 
ostași sprijină preoţii din spitale la oficierea sfintei Litur- 
ghii, organizând și diferite programe religioase pentru 
bolnavii internaţi. În data de 14 iulie 2013 a fost organi- 
zată la catedrala mitropolitană o adunare a„Oastei Dom- 
nului” cu participarea multor fraţi și surori din Banat sau 
din alte zone ale ţării și a unor membri din conducerea 
pe ţară. O asemenea adunare s-a organizat în Duminica 
Rusaliilor la Sibiu, unde s-a deplasat și un grup de fraţi 
ostași din Timișoara, însoţiţi de preotul coordonator Ghe- 
orghe ltineanţ. Subliniem că, Oastea Domnului” din Timi- 
șoara s-a preocupat și de apariţia suplimentului revistei 
„Învierea”intitulat,Stâncavieţii”, la care membrii acesteia 
colaborează cu articole, știri și poezii. 

„Liga tinerilor creştini ortodocși” din Lugoj a desfăşu- 
rat o activitate intensă participând la diferite manifestări 
bisericești şi culturale, sfinţiri și binecuvântări de biserici 


sau hramuri, unde corul tinerilor a dat răspunsurile litur- 
gice. De asemenea a sprijinit activitatea social-filantro- 
pică a parohiilor și a organizat cateheze duminicale sus- 
ţinute de preoţi și profesori de religie. Pe lângă aceasta, 
Liga tinerilor ortodocși din Lugoj organizează în fiecare 
an un concert caritabil la Teatrul Municipal din oraș, se 
implică în acţiunile social-filantropice organizate la cen- 
trele de plasament și azilele de bătrâni din oraș. 

Din păcate, activitatea Ligii tinerilor ortodocși din 
Timișoara a fost restrânsă şi anul trecut la editarea supli- 
mentului „Filocalia” al foii „Învierea” la alcătuirea căruia 
participă, cu diverse materiale, elevi și studenţi din judeţ, 
așa încât reorganizarea Ligii și implicarea ei mai des în 
viaţa noastră bisericească este absolut necesară. 

„Asociaţia studenţilor creştin ortodocși români” 
(ASCOR) - filiala Timişoara, a organizat conferinţe de spi- 
ritualitate ortodoxă la care au fost invitati ierarhi, profe- 
sori de Teologie și personalităţi din domeniul vieţii teo- 
logice și culturale, atât din cadrul eparhiei noastre cât și 
din alte eparhii ale Patriarhiei Române, inclusiv din stră- 
inătate. În cadrul acestor întâlniri, la care au participat 
foarte mulţi tineri, s-au vizionat mai multe filme religi- 
oase, au fost învăţate cântări bisericești, patriotice şi 
colinde, a fost promovată cartea bisericească printr-un 
stand special şi s-a continuat activitatea de litografiere a 
icoanelor. Tot în cadrul manifestărilor studențești s-au 
înscris și conferințele dedicate arhimandritului Teofil 
Părăian organizate la Timișoara sub genericul „Credinţă 
şi cultură” și aprinderea unei cruci din lumânări în faţa 
catedralei mitropolitane, când au fost împărţite și mate- 
riale informative Pro-Vita. 

„Societatea femeilor creştin-ortodoxe” din Timişoara 
s-a implicat, ca de fiecare dată, în regim de voluntariat, 
în activitatea bisericească desfăşurată la nivelul eparhiei 
noastre prin organizarea unor întâlniri cu caracter cultu- 
ral-religios, vizitarea bolnavilor de la spitalele din Timi- 
șoara: Municipal, Louis Ţurcanu, Clinica de neuropsihia- 
trie infantilă şi cea de chimioterapie, şi a celor internaţi 
în spitalele de psihiatrie din Jebel și Gătaia, a vârstnicilor 
aflaţi în așezământul de la parohia Checea Română și la 
căminul din Calea Buziașului Timișoara, unde participă 
la sfânta Liturghie şi la sfântul Maslu, citesc rugăciuni, 
poartă discuţii cu persoanele asistate, împart fructe și 
dulciuri, etc. De ziua penitenciarelor (29 iunie), din partea 
societăţii s-au distribuit zeci de pachete cu alimente pen- 
tru deţinuţii din Timișoara, care nu au aparţinători. Pe 
plan parohial, societatea a colaborat cu parohia Timișoara 
losefin la organizarea unei colecte în bani şi alimente 
pentru căminul de vârstnici de la parohia Checea Română, 
a sprijinit pregătirea mesei și ducerea la domiciliul vârst- 
nicilor a hranei de la cantina parohiei Timișoara losefin, 
a acordat ajutoare în bani și alimente unor familii și per- 
soane nevoiaşe și a participat la diferite slujbe bisericești 
oficiate în unele biserici parohiale din Timișoara. 

În anul 2013 au fost organizate întâlniri lunare la care 
au fost invitaţi preoţi din Timişoara, pentru a prezenta un 
cuvânt de învăţătură. La data de 1 martie s-a participat 
la Ziua Mondială de Rugăciune, a femeilor creştine orga- 
nizată la parohia Timişoara Viile Fabric, în prezenţa pre- 
oţilor parohiei, delegatul Centrului eparhial fiind preotul 
Marius Florescu, iar tema dezbătută „Străin am fost, dar 
m-ați primit”. 

Corul societăţii înfiinţat de prof. Dimitrie Cuzma în 
anul 1991, dirijat acum de teologul Mircea Sturza, a dat 
răspunsurile la sfânta Liturghie și la Vecernie în bisericile 
unor parohii din Timişoara, la slujbele oficiate la căminul 
pentru vârstnici din oraș, a colindat la Centrul eparhial și 
a concertat la biserica parohiei Timişoara Iosefin. În anul 
2013, Societatea femeilor creştin ortodoxe din Timișoara 
a acordat o bursă lunară unei eleve foarte bună la învă- 
ţătură de la Liceul cu program sportiv,„Banatul”din Timi- 
şoara, provenită dintr-o familie cu mulţi copii, cheltuielile 
efectuate pentru diferitele activităţi filantropice fiind în 
sumă de 7.899 lei. 

Privitor la credincioși și ataşamentul faţă de Biserică, 
trebuie să arătăm că în multe parohii s-au desfășurat 
intense acţiuni prozelitiste din partea unor grupări neo- 
protestante și a unor formaţii religioase de sorginte stră- 
ină. Amintim aici aderenţii mișcării mormonilor și mar- 
torii lui lehova care merg pe la casele și apartamentele 
oamenilor și le oferă tot felul de broșuri, reviste şi cărţi 
ce cuprind învățături străine Bisericii noastre. Insistentele 
acţiuni de așa-zisă evanghelizare iniţiate de alte culte, 
implicarea acestora în acţiuni social-caritative, cu sprijin 
financiar din străinătate, având scop prozelitist, crearea 
a tot felul de fundaţii și asociaţii în același scop, precum 
și deficienţele manifestate de unii preoţi în pastoraţie, 
au condus la părăsirea Bisericii noastre de către unele 
persoane, dar s-au înregistrat și reveniri la Ortodoxie. Din 
păcate, datorită faptului că nu primim informaţii din teri- 
toriu, nu avem o situaţie exactă cu privire la trecerile 
credincioșilor noștri la alte culte și confesiuni, după cum 
nu există nicio situaţie clară a revenirilor la Ortodoxie. 
Dată fiind această situaţie, este imperios necesar ca anul 
acesta oficiile protopopești să întocmească o bază de 
date cu toate unităţile bisericești din subordine (locaţii, 
adrese, date de contact), precum și cu personalul deser- 
vent, clerical și neclerical. 

Referindu-ne la raporturile cu alte confesiuni creștine, 
culte și religii, precizăm că la nivelul eparhiei s-a cultivat, 
ca totdeauna, spiritul ecumenic de bună înţelegere și 
frăţietate, lucru vizibil cu prilejul întâlnirii reprezentanţi- 
lor cultelor din Timişoara la marile praznice, la marșul 
Invierii și cu alte prilejuri. 

În planul dialogului intercreştin, au continuat întâlni- 
rile dintre monahii și monahiile eparhiei noastre, călugă- 
rii franciscani și surorile clarise, atât la Centrul eparhial şi 
mănăstiri din eparhie şi din afara ei, cât și la Conventul 


Santa Agatha Fattrria, Italia. Tema întâlnirilor din anul 
2013 s-a concentrat asupra persoanei și lucrării Duhului 
Sfânt. Relaţiile de bună colaborare cu fundaţia „Renova- 
bis” a Bisericii Romano-Catolice din Germania și cu „Dia- 
conia” din Neuendettelsau a Bisericii Evanghelice au 
continuat și în acest an. Astfel, congresul anual organizat 
de „Renovabis” în localitatea Freising, între 1-5 septem- 
brie, au participat preoţii Cristian Pavel — consilier asis- 
tenţă socială, lonel Popescu, vicar eparhial și Sorin Ghi- 
lezan de la parohia Carani. Preotul Marius Florescu, 
redactorul revistei noastre, Învierea” a reprezentat Mitro- 
polia Banatului la cea de-a X-a Adunare generală a Con- 
siliului Ecumenic al Bisericilor, organizată în orașul Busan 
din Coreea de Sud, în perioada 30 octombrie — 08 noiem- 
brie 2013. Tot în cadrul manifestărilor ecumenice se 
înscrie şi vizita unei delegaţii a municipiului Lugoj la Jena, 
Germania din care au făcut parte protopopul loan Cerbu, 
preotul Cristian Cerbu și reprezentanţii celorlalte culte 
din oraş. 

În cadrul bunelor relaţii ecumenice se înscrie şi retro- 
cedarea casei parohiale din parohia Ghilad, protopopia- 
tul Deta, către Biserica Română Unită cu Roma, respectiv 
Episcopia Greco-Catolică din Lugoj. 


III. Viaţa monahală 


Activitatea celor 10 mănăstiri și a schitului de la lerșnic, 
cu cei 76 vieţuitori încadraţi (29 monahi și 45 monahii), 
37 fiind neîncadraţi, din care 18 clerici, a fost suprave- 
gheată îndeaproape de Chiriarh și de Episcopul-vicar, 
ajutaţi de părintele exarh Simeon Stana, de stareţi și sta- 
rețe. De-a lungul anului, Preasfinţia Sa a descins de mai 
multe ori la aşezămintele monahale din eparhie, mai ales 
la sărbătoarea de hram, dar și cu alte prilejuri, fără a fi 
constatate abateri de la Regulamentul vieţii monahale. 

În statul de personal al aşezămintelor monahale sunt 
prevăzute 88 de posturi (27 sunt clericale iar 61 necleri- 
cale), din care 76 sunt ocupate, iar 12 sunt vacante. 

Mănăstirea Timișeni, aflată în proximitatea municipiu- 
lui Timișoara, a fost înfiinţată în anul 1944, la stăruința 
episcopului de atunci, mai apoi, mitropolitul Banatului, 
Vasile Lazarescu. Hramul bisericii este „Tăierea Capului 
Sfântului loan Botezătorul”, 29 august. 

Comunitatea monahala de la Timișeni cuprinde 33 de 
viețuitoare, 23 monahii, 7 rasofore si 5 surori, stareţa 
având pe stavrofora Casiana Simon, preoţi slujitori fiind 
arhim. Simeon Stana, protos. Mihail Duma,preotul Marius 
Florescu și preotul Nicolae Fiţ. 

Mănăstirea „Izvorul Miron”, înfiinţată în anul 1910 de 
vrednicul de pomenire Patriarh Miron Cristea, pe atunci 
episcop al Caransebeșului, unitate administrativ-biseri- 
cească de care aparţinea si zona Făgetului, își are hramul 
la 20 iulie, sărbătoarea Sfântului Prooroc lie. Fiind ctito- 
rită în preajma unui izvor cu caracteristici terapeutice 


Învierea 


7 


excepţionale, mănăstirea de la Balta Caldă are ca hram 
şi Sărbătoarea Izvorului Tămăduirii. Mănăstirea are o 
obște formată din doi vieţuitori, condusă de Preacuviosul 
ieromonah Nectarie Arvai. 

Mănăstirea Săraca, aflată in protopopiatul Deta, fiin- 
ţează din secolul al XIV-lea, și după o istorie tumultoasă, 
a reînviat în ultimii ani, prin osârdia arhimandritului Cle- 
ment Vântu, stareţul sfintei mănăstiri, care, dimpreună 
cu ceilalţi vieţuitori, în număr de cinci, au reintegrat-o în 
concertul spiritual al Bisericii din Ţara Banatului. Hramul 
mănăstirii, moment de înălţare duhovnicească pentru 
vieţuitori și pelerini, se prăznuiește pe 6 august, la Schim- 
barea la Faţă a Mântuitorului lisus Hristos. 

Mănăstirea Cebza, vatră monahală cunoscută încă din 
sec. al XVIII-lea, s-a dezvoltat în ultimul timp prin afirma- 
rea și promovarea unui mod de viaţă monastic ce cultivă 
virtuţi precum rugăciunea continuă și participarea frec- 
ventă la Dumnezeiasca Euharistie. Caracterizată prin nota 
dominantă ce vine de la tinereţea vieţuitoarelor, în număr 
de 22 monahii și 17 surori, obștea mănăstirii Cebza are ca 
stareță pe monahia Eufimia Cioclodea, iar ca duhovnic și 
liturghisitor pe preacuviosul părinte Serafim Grozăvescu. 
Hramul, cinstit de credincioșii din împrejurimi printr-o 
prezenţă numeroasă la Sfintele Slujbe, se sărbătorește la 
14 septembrie, de praznicul Inălţării Cinstitei Cruci. 

Cel mai vechi lăcaş mănăstiresc din cuprinsul Bisericii 
noastre este acela de la Morisena. Această vatră călugă- 
rească a revenit la viaţă în anul 2003, mănăstirea fiind închi- 
nată Sfântului loan Botezătorul, la a cărui prăznuire, pe 24 
iunie, se cinstește și hramul sfântului locaș. In prezent, 
obștea numără 13 vieţuitoare, stareţa fiind monahia Ște- 
fania Fronea, iar preot slujitor ieromonahul Matei Hădărig. 

Mănăstirea Fârdea, ctitorită la marginea Lacului Sur- 
duc, în Protopopiatul Făget, și-a început firul lucrării 
duhovnicești in anul 2001. Comunitatea vieţuitoarelor, 
în număr de 14 monahii, este condusă de stareţa, mona- 
hia Antonia Sfrijan, preot slujitor fiind ieromonahul 
Maxim Anton. Hramul Sfintei mănăstiri se prăznuiește la 
Adormirea Născătoarei de Dumnezeu, pe 15 august. 

Într-un cadru deosebit de pitoresc se află si mănăsti- 
rea Luncanii de Sus. Aflată sub Acoperământul Maicii 
Domnului, hramul sfintei mănăstiri, vatra călugărească 
îi are protectori şi pe Sfinţii Împărați Constantin si Elena, 
obştea, în număr de 5 vieţuitoare, 3 monahii, 1 rasofora 
si 2 surori, fiind povăţuita de stavrofora Filoteea Nistor și 
de ieromonahul Rafael Blejan duhovnicul mănăstirii. 

În anul 1995, la iniţiativa unor credincioși din Lugoj, 
ia fiinţă mănăstirea Petroasa Mare, protopopiatul Lugoj, 
patroni avându-i pe Sfinţii Arhangheli, prăznuiţi la 8 
noiembrie. Obștea mănăstirii are 6 vieţuitori, stareţ fiind 
ieromonahul Ștefan Mateș. 

În satul Dobrești, locul de naștere al Preafercitului 
Părinte Patriarh Daniel și la iniţiativa Preafericirii Sale, în 
anul 2003, a luat fiinţă o mănăstire, pusă sub ocrotirea 


Sfintei Cuvioase Paraschiva, sărbătorită la 14 octombrie, 
obștea monahală având 4vieţuitori, iar ca stareţ pe pro- 
tosinghelul Matei Buliga. În anul ce s-a scurs, la edificiul 
noii biserici s-au desfășurat ample lucrări de construcţie, 
aflate într-o fază avansată de execuţie. 

Vatra monahală de la Partoș, locul unde s-a mutat la 
Domnul Sfântul losif cel Nou, a redevenit mănăstire, după 
ce vreme îndelungată așezământul monahal, atestat încă 
din sec. al XIV-lea, a funcţionat ca parohie. Obştea, pen- 
tru început mai puţin numeroasă, 3 vieţuitori, 1 ieromo- 
nah, 1 ierodiacon si 1 frate, se străduiește, sub conduce- 
rea ieromonahului Varlaam Almăjanu, să dea mai multă 
viată unui loc atât de binecuvântat de Dumnezeu și 
reprezentativ pentru Mitropolia Banatului. Hramul 
mănăstirii se prăznuieşte la 14 septembrie, de Înălţarea 
Cinstitei Cruci și, bineînţeles, la 15 septembrie, ziua de 
prăznuire a Sfântului losif. 

În parohia Cladova, satul lerşnic, funcţionează de la 
data de 11 octombrie 2011 schitul“Sfânta Treime”stareţă 
fiind monahia Marina Fecioru, cu misiunea de a organiza 
viaţa monahală și a continua lucrările de edificare a nou- 
lui aşezământ călugăresc. 

În deplin acord și la recomandările Statutului de func- 
ţionare și organizare al Bisericii Ortodoxe Romane (art. 
76), în mănăstirile din cuprinsul Arhiepiscopiei Timișoa- 
rei, s-au organizat manifestări multiple și diferite. 

Astfel, cu ocazia sărbătorilor mari, Crăciunul și Sfintele 
Paști, la mănăstiri, sau în preajma lor, s-au desfășurat con- 
certe menite să transmită mesajul evanghelic pe care 
sărbătoarea îl poartă. Unele au devenit deja tradiţie, pre- 
cum concertul de la „Izvorul Miron” Românești sau„Cân- 
tările Învierii” de la Dobrești, precum şi concertele de 
colinde de la mănăstirile Partoş și Luncanii de Sus. 

În aproape toate mănăstirile din Arhiepiscopia Timi- 
şoarei s-au executat şi sunt în curs de execuţie, lucrări de 
construcţii, consolidări și reparaţii, atât la edificiile bise- 
ricești, cât și la corpurile de chilii, sau gospodărie. La 
„Izvorul Miron” s-au realizat lucrări de reconstrucţie a 
bisericii mari, până în prezent finalizându-se operaţiunile 
de consolidare și acoperire a lăcașului de cult. 

La Timișeni au avansat lucrările la construcţia noului 
paraclis de iarnă, cu brutărie la parter, finalizându-se pie- 
truirea aleilor şi parcarea din curtea mănăstirii. 

La mănăstirea Morisena, s-au executat lucrări de pla- 
care a interiorului bisericii cu marmură și parchet, a fost 
schimbată tâmplăria cu uși și ferestre tip termopan, s-a 
amenajat parcarea şi a fost împrejmuită incinta cu gard. 

La mănăstirea Cebza s-au continuat lucrările de ame- 
najare a corpului de chilii cu trapeza mai spațioasă și alte 
dependinţe. Aceleaşi obiective s-au realizat și la mănăs- 
tirea Fârdea, prin înălţarea unei clădiri cu trapeză, bucă- 
tărie, chilii. 

La mănăstirea Luncanii de Sus, în condiţiile în care 
terenul muntos a adus neajunsuri construcţiilor exis- 

tente, datorită alunecărilor, s-au realizat consolidări la 
corpul de chilii mai vechi și la zidul de susţinere a versan- 
tului muntos și a fost ridicată la roșu o casă destinată ca 
locuinţă pentru preotul duhovnic. 

Lucrări ample de construcţie s-au realizat și la mănăs- 
tirea „Cuvioasa Paraschiva” de la Dobrești, biserica nouă 
şi corpul de chilii ajungând în stadiu de finisare, în timp 
ce la mănăstirea Pietroasa Mare se pictează biserica. 

În general, la toate mănăstirile s-au executat lucrări 
de construcţie, amenajare, igienizare, curăţenie și repa- 
raţii, cu precădere în preajma hramurilor, pentru a lăsa o 
imagine cât mai bună pelerinilor care trec pragul lăcașu- 
lui mănăstiresc. 


IV. Activitatea culturală, educaţională și de 
patrimoniu 


a) Învăţământul teologic și educaţia religioasă a 
elevilor 

Una din preocupările majore ale secţiei culturale pe 
parcursul întregului an a constituit-o pregătirea viitorilor 
slujitori ai altarului și a profesorilor de religie în cele două 
unităţi de învăţământ teologic din eparhie: Liceul peda- 
gogic„Carmen Sylva” din Timișoara, unde funcţionează 
clase de Teologie și Facultatea de Teologie din cadrul 
Universităţii de Vest. 


Vizita la catedrala mitropolitană a PS. Episcop-vicar Emilian 
Lovișteanul de la Râmnicu Vâlcea — 7 aprilie 2013 


La Liceul pedagogic, în cele patru clase, de la a IX-a la 
a XII-a, studiază, în prezent, 81 de elevi. Procesul de învă- 
ţământ se desfăşoară normal, programa școlară fiind 
similară tuturor liceelor teologice. Disciplinele teologice 
sunt predate de licenţiaţi în Teologie, 3 profesori titulari 
și 1 suplinitor, iar disciplinele laice sunt predate de pro- 
fesori de specialitate ai liceului. Anul școlar 2012-2013 
s-a încheiat cu rezultate pozitive și pentru cea de-a 
unsprezecea promoţie de absolvenţi, 8 promovând exa- 
menul de bacalaureat, iar 10 dintre ei au obţinut și ates- 
tatul teologic. 

În incinta şcolii se află amenajată o capelă în care se 
desfășoară programul de rugăciune şi se oficiază sfânta 


Liturghie. Elevii seminariști au participat şi în acest an la 
sfânta Liturghie, în zilele de sărbătoare de peste săptă- 
mână, la unele biserici din Timişoara. 

La examenul de admitere în clasa a IX-a, pentru anul 
școlar 2013-2014, au fost declaraţi admişi 20 elevi. 

O altă unitate de învăţământ religios este Facultatea 
de Litere, Istorie și Teologie care funcţionează în cadrul 
Universităţii de Vest din Timişoara şi are două specializări 
:Teologie pastorală și Teologie didactică. În prezent facul- 
tatea are 162 studenţi : 157 la Teologie pastorală și 5 la 
Teologie didactică, secţia didactică fiind în lichidare dato- 
rită numărului mic de studenţi. La sfârșitul anului univer- 
sitar 2012-2013 au absolvit facultatea și au promovat 
examenul de licenţă 43 studenţi. Majoritatea absolven- 
ţilor s-au încadrat ca profesori de religie și doar 9 au deve- 
nit preoţi, 10 dintre ei promovând și examenul de capa- 
citate preoțească. La examenul de admitere au fost 
declaraţi reușiţi la Teologie pastorală 44 studenţi, din 
care 32 pe locuri fără taxă şi 12 pe locuri cu taxă. Un 
număr de 37 absolvenţi urmează studiile de masterat în 
Teologie. În privinţa corpului profesoral, facultatea are 
1 profesor asociat, 3 conferenţiari titulari, 4 lectori titulari, 
3 lectori asociaţi și 3 asistenţi titulari. 

În luna ianuarie Facultatea de Teologie a organizat 
conferinţa cu tema „Libertatea religioasă constantiniană 
reflectată în gândirea și faptele Sfinţilor Trei lerarhi ” susţi- 
nută de arhimandritul Simeon Stana din cadrul facultăţii 
„În perioada Postului mare, facultatea a organizat un ciclu 
de conferinţe cu tema „Sfinţii Împărați Constantin și Elena, 
promotori ai libertăţii religioase”, în cadrul cărora au con- 
ferenţiat profesori de Teologie de la București, Sibiu și 
Timişoara. În luna aprilie, la mănăstirea Timişeni Şag, 
Facultatea de Teologie a organizat simpozionul naţional 
de Teologie cu tema „Sfântul Constantin cel Mare și 
creștinismul,teologie,politică și hagiografie în Bizanțul tim- 
puriu”, urmat de editarea volumului cu același titlu. Un 
alt simpozion naţional ce trebuie amintit a fost cel cu 
tema „Tradiţie și modernitate. 100 de ani de la zidirea bise- 
ricii Sf. Ilie din Timișoara Fabric”, cu acest prilej fiind editat 
un volum cu același titlu. În toamna acestui an, la Uni- 
versitatea de Vest din Timișoara, facultatea noastră a 
organizat simpozionul naţional „Părintele Dumitru Stăni- 
loae și sinteza neopatristică în teologia românească”, pre- 
cum și conferinţa naţională, Text și discurs religios” la care 
au participat mai mulţi profesori de Teologie de la centre 
universitare importante din ţară. Tot la Universitatea de 
Vest s-a desfășurat și conferinţa internaţională cu tema 
„Valenţe terapeutice ale spiritualităţii ortodoxe și direcţiile 
principale în dezvoltarea psihologiei umane” organizată 
de Facultatea de Sociologie și Psihologie în colaborare 
cu eparhia noastră, unde a participat și Mitropolitul 
lerotheos Vlachos din Grecia. 

Studenţii teologi editează suplimentul intitulat 
„Logos”al publicaţiei, Învierea” iar corul Facultăţii de Teo- 

logie a participat și s-a remarcat la „Festivalul muzicii 
sacre” organizat de Filarmonica „Banatul”din Timişoara, 
precum și la alte manifestări culturale din eparhie. 

Mai amintim că Asociaţia Studenţilor Creștini Orto- 
docși din Timişoara a organizat o serie de conferinţe și 
seri filocalice având ca invitaţi ierarhi, preoţi, monahi și 
profesori din ţară și străinătate. Tot în cadrul preocupă- 
rilor studențești s-au remarcat şi manifestările dedicate 
părintelui Teofil Părăian sub genericul „Vremea bucuriei” 
desfășurate la sala Capitol a Filarmonicii Banatul. De ase- 
menea, la Universitatea de Vest studenţii de la ASCOR au 
organizat conferinţa cu tema: „Dragostea de neam și de 
Dumnezeu” susţinută de Înaltpreasfinţia Sa Serafim 
Joantă, Mitropolitul Germaniei, Europei Centrale și de 
Nord și conferinţa „Surâsul divin în spiritualitatea răsări- 
teană”, susţinută de Preasfinţia Sa Sofian Brașoveanul, 
Episcop-vicar al Arhiepiscopiei Germaniei, Austriei și 
Luxemburgului. 

În anul ce s-a încheiat, Consiliul Eparhial a acordat o 
atenţie sporită predării Religiei în școli. Astfel, Religia este 
predată de 113 profesori titulari, 69 suplinitori calificaţi 
şi 24 suplinitori preoţi. La Liceul C.D. Loga s-au continuat 
lucrările de construire a capelei pentru elevi și profesori, 
care nădăjduim să fie finalizată anul acesta. Pentru per- 
fecţionarea profesorilor de Religie se organizează întâlniri 
metodice în fiecare lună, sub îndrumarea responsabililor 
de cerc metodic. La iniţiativa inspectorului de specialitate 
s-au organizat, în luna februarie, cursuri de formare pen- 
tru profesorii înscrişi la gradele didactice. În luna sep- 
tembrie, Centrul eparhial, prin sectorul învăţământ, a 
organizat cursul de formare continuă: „Particularităţi ale 
educaţiei religioase, azi”, susţinut de preot lect. dr. Dorin 
Opriş și lect. dr. Monica Opriş de la Facultatea de Teologie 
din Alba lulia, la care au participat 35 profesori de religie. 

Un număr de 6 profesori de Religie sunt hirotoniți 
preoţi pentru asigurarea asistenţei duhovnicești a elevi- 
lor. La unele şcoli s-au amenajat capele și cabinete de 
Religie pentru nevoile spirituale ale elevilor datorită 
bunei colaborări dintre profesorii de Religie și conduce- 
rea școlilor. 

Una dintre cele mai importante realizări ale elevilor 
şi profesorilor de religie a constituit-o reușita de la Olim- 
piada Naţională de Religie de la Cluj Napoca, unde s-au 
obţinut un premiu | prin eleva Mihaela Paula Pascariu 
din clasa a X-a de la Liceul Pedagogic„Carmen Sylva” din 
Timișoara, îndrumată de profesoara Anișoara loana și 
patru premii speciale. De asemenea, amintim perfor- 
manţa elevei Miruna loana Popa, din clasa a IX-a profil 
Teologic Ortodox de la Liceul Pedagogic “Carmen Sylva” 
din Timişoara (îndrumător prof. Liliana Monica Ghera), 
care a obţinut menţiune la etapa naţională a Olimpiadei 
de Limbi Clasice, Limba Greacă Veche. 

În colaborare cu Inspectoratul Şcolar Judeţean Timiş 
s-a organizat în luna decembrie concursul de „Colinde și 


obiceiuri de Crăciun”, ediţia a X-a, la Colegiul Naţional de 
Artă „lon Vidu” din Timişoara, la care au participat peste 
60 de coruri de copii. 

Trebuie menţionat că anul trecut s-au desfăşurat mai 
multe concursuri care au evidenţiat activitatea profeso- 
rilor în cadrul şcolilor unde funcţionează, cum ar fi: con- 
cursul de creaţie literar-religioasă, ediţia a VIII-a, desfă- 
șurat în perioada februarie-martie 2013 la Colegiul 
Naţional„Ana Aslan”din Timişoara; concursul de pictură 
religioasă închinat praznicului,Învierea Domnului”, edi- 
ţia a IX-a, desfășurat în luna aprilie la Școala Gimnazială 
nr. 30 din Timișoara; concursul de creaţie plastică Icoana 
Mea”, ediţia a X-a, desfășurat în luna mai la Școala Gim- 
nazială nr. 2 din Timişoara; concursul de reviste religi- 
oase, ediţia a XI-a, desfășurat în luna iunie la Centrul 
eparhial. 


7 [5 stă in E DI 
Credincioși la slujba Învierii Domnului de la 
catedrala mitropolitană — 5 mai 2013 

La iniţiativa cercului metodic de Religie - zona Sânni- 
colau Mare, coordonat de profesoara Dana Ruscu, s-a 
organizat Concursul judeţean „Bucuria Naşterii Domnu- 
lui în suflet de copil”, ediţia |, la care au participat 1080 
de elevi din 93 de parohii. 

Sub coordonarea inspectorului de Religie Daniela 
Buzatu s-a început implementarea proiectului „Trăirea 
învăţăturii de credinţă” la nivel judeţean, iar pentru a se 
evidenția activitatea profesorilor de religie, s-a realizat 
Albumul „Şcoala şi Biserica în Timiş”. 

Şi în acest an, în luna octombrie, s-au derulat 18 întâl- 
niri comune între preoți și profesorii de Religie, prin care 
s-a urmărit stabilirea unei colaborări eficiente între Bise- 
rică și Școală, s-a accentuat necesitatea participării copi- 
ilor la Sfânta Liturghie, împărtășirea lor cu Sfintele Taine, 
precum și stabilirea unui plan comun de activităţi edu- 
cativ-religioase. 

Începând cu luna septembrie 2010, eparhia noastră 
a fost inclusă în proiectul naţional „Alege școala!” Acesta 
s-a desfășurat până în luna iulie 2013, având drept scop 
prevenirea și combaterea fenomenului de părăsire timpurie a 
școlii și prevenirea delincvenţei juvenile prin dezvoltarea la 
nivelul celor 126 de parohii selectate, a unor soluţii alter- 
native de tip „școala de duminică”. 

Peste 1174 de copii din Arhiepiscopia Timișoarei, atât 
din mediul rural, cât și urban, inclusiv de etnie romă, cu 
vârste cuprinse între 6 și 16 ani, au beneficiat de sprijin 
pentru a nu abandona şcoala. În afară de participarea la 
„Şcoala de duminică”, copiii au luat parte la concursuri și 
tabere de creaţie cu caracter educativ și catehetic, fiind 
selectaţi după criterii bine stabilite. În perioada de imple- 
mentare a proiectului, 378 de copii au participat la tabăra 
de creaţie de la mănăstirile „Sfânta Cruce” Caraiman și 
Tismana. Tot în cadrul proiectului, 126 de preoţi și pro- 
fesori de religie au participat la o sesiune de formare 
privind prevenirea abandonului școlar. 

Acest proiect s-a desfășurat cu aprobarea Sfântului 
Sinod al Bisericii Ortodoxe Române, fiind implementat 
de Fundaţia World Vision România în parteneriat cu Patri- 
arhia Română, cu sprijinul Ministerului Educaţiei, Cerce- 
tării, Tineretului și Sportului. 

Programul catehetic „Hristos împărtășit copiilor” a 
ajuns la al cincilea an de aplicare. Până în momentul de 
faţă s-a reușit implementarea proiectului în 201 parohii, 
acest număr reprezentând aproximativ 70 % din numă- 
rul parohiilor existente în cuprinsul eparhiei noastre. 
Numărul celor implicaţi în activităţile proiectului în ulti- 
mul an se ridică la aproximativ 4000 de copii. Grija mani- 
festată de Centrul eparhial pentru extinderea activităţii 
catehetice s-a concretizat şi prin consolidarea structurii 
catehetice existente. Astfel, alături de cei doi responsabili 
cu activitatea catehetică la nivel de protopopiat, au mai 
fost numiţi doi coordonatori catehetici zonali: pr. Emanoil 
Vântu (pentru protopopiatele Făget și Lugoj) și pr. Aurel 
Tomescu (Timișoara | și Sânnicolau Mare), precum și un 
inspector pentru instituţiile de învățământ preuniversitar 
teologic, pr. Deian Ilia Vesici. Pentru perfecţionarea con- 
tinuă a preoţilor cateheţi la nivelul fiecărui protopopiat 
s-au susţinut lunar cateheze model. Participanţii la cele 
35 de cateheze susţinute în anul 2013 au primit informa- 
ţii privind conţinutul tematic al catehezelor, metodele 
utilizate în predarea cunoștințelor biblice, modul de atra- 
gere și stimulare a copiilor, modul de organizare a gru- 
pelor catehetice, precum și modalităţile de evaluare și 
evidenţă catehetică. De asemenea, în luna octombrie, 
s-au organizat de către preoţii responsabili în cele șase 
protopopiate întâlniri de iniţiere cu preoţii debutanţi. 

Un demers aparte îl constituie extinderea programul 
catehetic „Hristos împărtășit copiilor” la nivelul adoles- 
cenţilor și tinerilor din parohiile timișorene, prin înfiinţa- 
rea de grupuri catehetice pe categorii de vârste. Această 
iniţiativă s-a fundamentat pe experienţa parohiilor care 
aveau deja formate grupurile de tineri (Timişoara Frate- 
lia, Timişoara Dacia, Fabric Vest, Viile Fabric și Timişoara 
losefin). În momentul de faţă, programul este extins şi la 
parohiile: Timişoara Calea Lugojului, Timişoara Zona Pâr- 
van, Timișoara Calea Martirilor, Timișoara Fabric, Timi- 
şoara Ronaţ, Timișoara Zona Steaua și Giroc. 


În cadrul Arhiepiscopiei Timişoarei s-a desfăşurat con- 
cursul naţional spectacol „Bucuria de a fi creștin”, la care 
au participat 260 de copii. Etapa eparhială, desfășurată 
joi, 9 mai, în sala de festivități a Centrului eparhial a 
desemnat pe câștigătorii celor trei secţiuni: Mădălina 
Irimie (de la parohia Temerești), Daniela Dineș (parohia 
Sânandrei) și Lorena Stăjerean (parohia Satchinez), care 
ne-au reprezentat la Patriarhie în zilele de 20 şi 21 mai. 

Un alt concurs derulat în 2013 la nivel judeţean a fost 
„Sfântul losifcel Nou de la Partoș", ediţia a Il-a. Tema aces- 
tei ediţii a fost „Credinţă și libertate”. Competiţia s-a des- 
fășurat pe trei nivele (parohial, zonal și eparhial) și pe trei 
secţiuni: interpretare de poezie religioasă la clasele II-VIII, 
eseu religios la clasele V-XII și desen religios la clasele 
I-VIII. Au participat 315 elevi. 

Sub egida proiectului „Hristos împărtășit copiilor”, 
parohia Lugoj VI „Dealul Viilor”a organizat a doua ediţie 
ataberei de vară „Sfântul Apostol Andrei” cu participarea 
a 55 de copii din zonă. 

Alături de aceste activităţi menţionate dorim să amin- 
tim şi iniţiativa mai multor parohii care au organizat: 
excursii, pelerinaje, proiecţie de film religios, ateliere de 
creaţie, expoziţii de icoane, activităţi filantropice, medi- 
taţii gratuite, concursuri, concerte, scenete, activităţi 
sportive etc. 

Tot în cadrul educaţional, printr-o bună colaborare 
cu Centrul de cultură și artă al judeţului Timiş, se organi- 
zează şi cursuri de cântăreţi bisericeşti la Timişoara. 

Menţionăm că o atenţie aparte s-a acordat școlii orto- 
doxe „Sfântul Antim Ivireanul” cu clasele I-IV și Grădiniţei 
„Troiţa”, proiect început în anul 2009. Astfel, s-a redeschis 
învăţământul confesional susţinut de Arhiepiscopia Timi- 
şoarei în parteneriat cu Asociaţia „Prologos” din orașul 
nostru şi în prezent avem 41 de copii la școală în cele trei 
clase: pregătitoare, întâia şi a doua și 63 de copii în gru- 
pele de la grădiniţă . 

b) Editura și tipografia eparhială 

Activitatea de editură și tipografie ocupă, de aseme- 
nea, un loc important în preocupările secţiei culturale. 
Astfel, în editura noastră au fost tipărite: revista, Învierea” 
cu suplimentele Filocalia, Femeia ortodoxă, Studenţimea 
ortodoxă, Supliment catehetic, Logos și Stâncavieţii, având 
12 numere pe an, în tiraj de 3.750 exemplare, revista 
mitropolitană, Altarul Banatului” cu apariţie trimestrială, 
într-un tiraj de 1.600 exemplare, calendarul bisericesc de 
perete pe anul 2014 în tiraj de 89.000 exemplare, calen- 
darul agendă pe 2014 în tiraj de 25.120 exemplare, calen- 
darul de birou în tiraj de 13.670 exemplare, calendarul 
almanah, în tiraj de 1.000 exemplare, pastorala de Paști 
şi de Crăciun câte 750 exemplare. 

Pe lângă aceste lucrări, Tipografia arhidiecezană a 
imprimat pentru Episcopia Aradului calendarul de perete 
pe anul 2013 în tiraj de 61.750 exemplare, calendarul 
agendă în tiraj de 4.700 exemplare și calendarul de birou 

în tiraj de 750 exemplare. Totodată, pentru Episcopia 
Oradiei s-a imprimat calendarul de perete în tiraj de 
71.000 exemplare, calendarul agendă 12.000 exemplare, 
calendarul de birou 1.500 exemplare precum și revista 
eparhială Legea românească” în tiraj de 2.600 exemplare. 
De asemenea a imprimat gratuit pentru Episcopia Orto- 
doxă Română de la Vârșeț calendarul de perete în tiraj 
de 1.000 exemplare, calendarul agendă în tiraj de 1.500 
exemplare, pastorala de Paști și Crăciun în tiraj de 350 
exemplare. La fel, tot gratuit pentru Episcopia Ortodoxă 
Română de la Gyula, tipografia noastră a imprimat calen- 
darul de perete în tiraj de 1.000 exemplare și calendarul 
agendă în tiraj de 2.000 exemplare. 

Menţionăm și alte tipărituri precum: Revista teologică 
Altarul Banatului (Mitropolia Banatului) 1944-1947, 1951- 
2011, Repere monografice, de pr.dr. Florin Dobrei, în tiraj 
de 400 exemplare, volumul omagial Înaltpreasfinţia Sa 
Nicolae Corneanu. Omul și opera, coordonat de pr.conf. 
dr. Nicolae Morar și conf.dr. Claudiu Arieşan în tiraj de 
500 exemplare în colaborare cu Academia Română, 
Monografia Arhiepiscopiei Timişoarei de preot prof.dr. 
Vasile Muntean în tiraj de 400 exemplare, Parohia Orto- 
doxă Română Timișoara Fabric. Studiu istoric, canonic și 
administrativ bisericesc, de pr.dr. Cosmin Panţuru, în tiraj 
de 300 exemplare, Tradiţie și modernitate în mărturisirea 
credinţei. 100 de ani de la zidirea bisericii „Sf.Ilie” din Timi- 
șoara Fabric, coordonator pr.dr. Cosmin Panţuru, în tiraj 
de 300 exemplare, Sfânta Taină a Spovedaniei - îndrumă- 
tor, în tiraj de 10.000 exemplare, Cimitirul ca element în 
evoluţia peisajului cultural. Recomandări de protecţie a 
caracterului etnic în cimitirele rurale românești, sârbești și 
ucrainene din Banat, colectiv redacţional, afișe, diplome, 
pliante pentru catedrala mitropolitană, pentru promo- 
varea postului de radio și televiziune „Trinitas” ale Patri- 
arhiei Române, pentru Asociaţia Studenţilor Creștin Orto- 
docși, Facultatea de Teologie, precum și pentru diverse 
manifestări culturale din eparhie, imprimate pentru 
Centrul eparhial, oficiile parohiale și protopopești. 

c) Activitatea de patrimoniu 

În cadrul activităţilor culturale se mai înscrie Muzeul 
de artă veche bisericească de la catedrala mitropolitană 
şi Colecţia muzeală de la protopopiatul Lugoj, ambele 
înscrise în circuitul turistic. Muzeul de la catedrală a cola- 
borat și în acest an cu Muzeul Banatului, Muzeul de Artă 
din Timișoara și Muzeul satului la organizarea unor expo- 
ziţii tematice. Astfel, amintim: expoziţia cu titlul Biserici 
de lemn din zona etnografică Făget, machete și relevee, 
realizată de către elevii Colegiului Tehnic „lon Mincu”din 
Timișoara, expoziţia de icoane Icoana, fereastră spre cer 
realizată de copiii parohiei Giarmatavii, expoziţia Icoana 
- lumina din sufletul copilului realizată de elevii școlilor cu 
clasele I-VIII nr.2 şi 30 din Timişoara și expoziţia de cruci 
intitulată De la meșteșug la mărturisire realizată de sculp- 
torii loana și Teodor Bindea în colaborare cu Asociaţia 


Predania din Bucureşti. În preajma sărbătorilor tradiţio- 
nale, Colecţia muzeală a organizat în Postul Mare expo- 
ziţia de icoane intitulată Patimile Domnului şi după Paşti 
expoziţia Învierea Domnului, iar în preajma Crăciunului 
expoziţia Simboluri de Crăciun realizată de artista Carmen 
Matei. Și în acest an Muzeul catedralei a făcut parte din 
proiectul cultural Noaptea muzeelor proiect derulat de 
Asociaţia „Timişoara capitală culturală europeană”. 

Un aspect aparte îl constituie consolidarea și restau- 
rarea bisericilor de lemn din zona Făgetului. Astfel, ca 
urmare a demersurilor iniţiate în anii trecuţi pe lângă 
instituţiile abilitate ale statului (Ministerul Culturii, Cul- 
telor și Patrimoniului Naţional, Institutul Naţional al Patri- 
moniului, Direcţia de Cultură, Culte și Patrimoniu Timiș, 
Consiliul Judeţean Timiș) în vederea obţinerii de fonduri 
pentru reabilitarea acestora, 11 biserici de lemn din Zona 
Făgetului au fost incluse în Programul Naţional de Resta- 
urare 2012. Pentru șapte dintre aceste biserici (Bătești, 
Dubești, Groşi, Bulza, Margina, Poieni, Zolt) s-au elaborat 
proiectele de arhitectură și de componentă artistică prin 
arhitectul Maria Moldoveanu, primind avizul Ministeru- 
lui Culturii şi Patrimoniului şi obținându-se autorizaţiile 
de construire pentru lucrările de restaurare-conservare 
şi de punere în valoare a patrimoniului. Astfel, sub directa 
coordonare a Institutului Naţional al Patrimoniului care 
a organizat licitaţiile necesare s-au început lucrările de 
restaurare conservare. Pentru celelalte 5 biserici de lemn 
(Coșeviţa, Curtea, Românești, Povergina și Crivina de Sus) 
din zona Făgetului, aflate într-o stare avansată de degra- 
dare, se continuă întocmirea documentaţiilor tehnice 
de specialitate și de identificare a unor surse de finanţare. 

În anul 2013 au fost executate lucrări de amploare la 
toate cele 7 biserici monument istoric din zona Făgetului. 
Au fost finalizate lucrările de restaurare conservare la 
bisericile din Poieni și Margina, a fost montată învelitoa- 
rea din şindrilă la bisericile Dubeşti, Groși, Bulza și au 
început lucrările la infrastructura bisericilor Zolt și Bătești, 
lucrări executate de către Institutul Naţional al Patrimo- 
niului prin „Programul Naţional de Restaurare”. 

La biserica de lemn „Sf. Mare Mucenic Gheorghe” a 
mănăstirii Cebza au fost demarate ample lucrări de con- 
solidare și restaurare a elementelor de șarpantă precum 
și înlocuirea în totalitate a învelitorii de șiță, după proiec- 
tul realizat de arh. Doina Sturdza și în urma obţinerii 
Autorizaţiei de Construire și avizelor de la Direcţia Regi- 
onală de Cultură și Patrimoniu Timiş (lucrări finanţate de 
Centrul eparhial și mănăstirea Cebza). 

De asemenea, Centrul eparhial s-a preocupat de întoc- 
mirea documentaţiei și obţinerea autorizaţiei de constru- 
ire în regim de urgenţă pentru conservarea Bisericii de 
lemn monument istoric din localitatea Curtea și pe 
seama căreia a fost realizat un eșafodaj de protecţie pe 
toată suprafaţa construcţiei și a turlei principale (lucrări 
finanţate de Primăria Curtea și Arhiepiscopia Timişoarei). 

Din grija deosebită şi atenţia acordată valorosului 
patrimoniu moștenit, Arhiepiscopia Timișoarei a încheiat 
un contract de asistenţă tehnică cu un specialist atestat 
de către Ministerul Culturii și Cultelor: ing. Ordodi Mihai, 
care s-a deplasat săptămânal în teritoriu împreună cu 
reprezentantul Centrului eparhial pentru a supraveghea 
toate intervenţiile și lucrările realizate la bisericile monu- 
ment istoric din eparhia noastră. 

Totodată au fost realizate rapoarte de cercetare asu- 
pra stării de conservare biologică a bisericilor de lemn, 
monument istoric, expertize realizate de către dr. Andrei 
Kiss, expert biolog cercetător științific la Muzeul Banatu- 
lui (documentaţii susţinute de Centrul eparhial). 

În colaborare cu Asociaţia peisagiştilor din România, 
filiala Timişoara şi Universitatea de Vest s-a derulat pro- 
iectul: „Cimitirul ca element în evoluţia peisajului cultu- 
ral: Recomandări de protecţie a caracterului etnic în 
cimitirele rurale românești, sârbești şi ucrainene din 
Banat”, aplicaţie și studiu de caz: cimitirul şi biserica de 
lemn monument istoric - Crivina de Sus, unde s-a realizat 
o troiță din lemn sculptat, s-a igienizat cimitirul, s-a refă- 
cut gardul împrejmuitor și o poartă de acces. Tot prin 
proiect a fost editat și un volum cu același titlu ce s-a 
tipărit la editura eparhială. 

Începând cu anul 2009, Arhiepiscopia Timişoarei a 
încheiat un parteneriat de colaborare cu Facultăţile de 
Arhitectură și Arte Plastice din Timişoara, având ca obiec- 
tiv bisericile de lemn din eparhia noastră. 

Prioritar în această direcţie rămân bisericile de lemn 
aflate într-o stare avansată de degradare, urmând ca şi 
celelalte biserici de lemn din eparhia noastră, cuprinse 
în lista monumentelor istorice să fie evaluate în perspec- 
tiva restaurării. 

În ce privește bisericile, monument istoric, care nu 
sunt din lemn, amintim că la biserica „Adormirea Maicii 
Domnului” din localitatea Lugoj (monument istoric de 
clasa A) s-au continuat lucrările de reparaţii exterioare. 

La Biserica, Nașterea Maicii Domnului” din localitatea 
Chizătău (monument istoric clasa B) s-a întocmit întreaga 
documentaţie tehnică pentru reparaţii interioare și exte- 
rioare. 

d) Activităţi teologice şi cultural educaţionale 

Trebuie arătat că, majoritatea acţiunilor culturale din 
2013 au avut în centrul atenţiei „Anul omagial al Sfinţilor 
Împărați Constantin și Elena” și „Anul omagial Dumitru 
Stăniloae” în Patriarhia Română. Astfel,conferinţele pre- 
oţești din cele șase protopopiate ale eparhiei au avut ca 
temă de dezbatere în primăvara acestui an lucrarea Sfin- 
ţii Împărați Constantin și Elena promotori ai libertăţii reli- 
gioase și susținători ai Bisericii, iar în partea a doua a anu- 
lui tema conferinţelor a fost: Importanţa Sfinţilor Împărați 
Constantin și Elena pentru viaţa și activitatea Bisericii. Tot 
legat de aceasta în lunile ianuarie-februarie la Centrul 
eparhial s-a desfășurat concursul naţional de dogmatică 


„Părintele Dumitru Stăniloae, 110 ani de la naştere și 20 
de la trecerea la cele veşnice”, unde au participat studenţi 
de la seminariile și facultăţile de Teologie din Mitropolia 
Banatului, în două etape, eparhială și mitropolitană. La 
fel, în luna octombrie s-a desfășurat concursul naţional 
de muzică bisericească „Lăudaţi pe Domnul”, tot în două 
etape, eparhială și mitropolitană, unde pe locul | s-a situat 
corul bisericesc „Doina Banatului” al parohiei Timișoara 
losefin ce a reprezentat Mitropolia Banatului la etapa 
naţională de la București. 


Noua promoţie a absolvenților Facultăţii de Teologie din 
Timişoara — 30 mai 2013 


Prin colaborarea cu Centrul de Cultură și Artă al Jude- 
ţului Timiș, s-au organizat: „Festivalul corurilor bisericești 
din mediul rural”, care s-a desfășurat la Giroc, Festivalul 
de toacă de la Giroc, ediţia a VI-a, Alaiul colindătorilor din 
luna decembrie și„Festivalul Colindelor” de la Făget, mani- 
festare tradiţională impresionantă, când cetele de colin- 
dători vin la biserică, participă la slujba de Vecernie, pri- 
mesc binecuvântarea preotului, apoi pornesc în alai și 
bătăi de dube până la Casa de Cultură, unde prezintă un 
frumos concert de colinde și obiceiuri tradiţionale. La 
parohia Nerău, protopopiatul Sânnicolau Mare a fost 
organizat concertul de colinde, O, ce veste minunată” (16 
decembrie 2013), cu participarea corurilor bisericești din 
parohiile Biled, Comloșu Mare, Cenad, Lenauheim, Sara- 
vale și din parohia organizatoare, iar la Sânnicolau Mare 
a avut loc alt festival de colinde, „Atanasie Lipova", la care 
au concertat coruri din parohiile protopopiatului. Mai 
amintim, Festivalul coral „Pe Tine Doamne, Te lăudăm” de 
la parohia Învierea Domnului din Lugoj şi concertele de 
colinde „Cântecele Betleemului” de la parohia Timișoara 
Dacia și „Vestim Nașterea” de la parohia Timișoara losefin. 
La parohia Timișoara Dacia a avut loc festivalul de poezie 
„Lumină lină” şi simpozionul dedicat zilei naţionale 
„Columna 2000”, ambele organizate cu sprijinul Liceului 
teoretic „Vlad Țepeș” și Asociaţia „Cultul eroilor”. Tot la 
această parohie se desfășoară, în fiecare zi de luni, un 
seminar biblic, coordonat de părintele protopop loan 
Bude, la care participă între 150 şi 200 de credincioși, iar 
la parohia Timișoara losefin sunt organizate meditații 

gratuite la limba română, limba engleză și matematică, 
pentru elevii din familiile nevoiașe și se află în plină acti- 
vitate un atelier de pictură pe sticlă. 

Corul,Învierea” al parohiei Foeni, protopopiatul Timi- 
șoara |, ne-a reprezentat, anul trecut, la „Festivalul Inter- 
naţional D.G. Kiriac”, ed. a XXI-a, secţiunea religioasă, ce 
a avut loc la Curtea de Argeș și la festivalul de Crăciun 
„Internationales Adventsingen” organizat de către Primă- 
ria Vienei. 

În colaborare cu Asociaţia ALTAR din Timișoara s-a 
organizat un program aniversar dedicat împlinirii a 24 
de ani de la Revoluţia română din Timişoara, care a 
cuprins: expoziţia de icoane cu tema „Nașterea Mântui- 
torului și Renașterea României după Decembrie 1989” de 
la Teatrul Naţional și spectacolul de colinde și pricesne 
de la Opera Română din Timişoara. 

La catedrala mitropolitană, în luna decembrie, au sus- 
ţinut concerte corale dedicate Nașterii Domnului mai 
multe formaţii corale: corul,lon Românul”al Filarmonicii 
„Banatul”, corul învăţătorilor din Timişoara, corul Facul- 
tăţii de Teologie, corul de copii „Brădăţelul” din Șieu Mara- 
mureș, corala „Epifania” a protopopiatelor Timișoara | și 
II, grupul coral „Teoforos”, grupul coral „Flores”al Palatu- 
lui copiilor din Timișoara, corul Catedralei mitropolitane, 
corul parohiei Timișoara losefin. Tot la catedrala mitro- 
politană se cuvine să menţionăm concertul prepascal 
susţinut de corul „Evloghia” al Patriarhiei Române. 


Sfinţirea și așezarea crucii principale la biserica mănăstirii 
Dobrești — 2 iulie 2013 


4 DR DP | A y j Ti, 


Tot în acest an, cu prilejul Zilei internaţionale a copi- 
lului, eparhia noastră în colaborare cu Fundaţia culturală 
„Artmedia” din Timişoara, a premiat olimpicii judeţului 
Timiș, organizând în cinstea lor spectacolul „Despre dra- 
goste” cu actorul Dan Puric de la Teatrul National din 
București. Totodată, amintim că, în colaborare cu Asoci- 
aţia „Kratima” din Timișoara s-a organizat simpozionul 
internaţional „Zilele Sfântului Siluan Athonitul”, ediţia a 
cincia, la care au participat teologi și monahi din ţară şi 
străinătate, tipărindu-se și lucrarea,„Sfântul Nicodim dela 
Tismana" în colecţia,„Povestiri cu sfinţi părinţi pentru copii 
cuminţi” şi în aceeași colaborare amintim, spectacolul 
„Libertatea are chipul lui Dumnezeu” după,„Jurnalul feri- 
cirii', cu participarea pianistului francez Pascal Amoyel, 
Maria Ploaie și corul, Kinonia”al Episcopiei Severinului și 
Strehaiei. 

Şi în acest an a continuat apariţia Ediţiei de Banat a 
cotidianului naţional „Ziarul Lumina” care cuprinde știri, 
interviuri şi articole din Mitropolia Banatului. 

Centrul nostru eparhial coordonează și susţine studi- 
oul religios de radio intitulat,Radio Învierea” Acesta func- 
ţionează în incinta Centrului eparhial și transmite emisiuni 
religioase difuzate săptămânal pe frecvenţa posturilor 
Radio Trinitas, Radio Reşiţa şi Radio Timişoara. În contex- 
tul celor prezentate, adăugăm și participarea preoţilor 
noștri la realizarea emisiunii „Universul credinţei” de la 
Radio Timişoara, difuzată duminică dimineaţa. Tot la Radio 
Timişoara realizăm și difuzăm zilnic rubrica „Picătura de 
înţelepciune” și un grupaj de știri religioase în fiecare 
duminică. Mai facem cunoscut că la TV Europa NovaTimi- 
șoara și Lugoj realizăm emisiunea „Cuvântul credinţei”, în 
fiecare duminică seara. Mai adăugăm faptul că avem o 
bună colaborare cu TVR Timişoara și TVR3, la realizarea 
emisiunii„Dialog spiritual”şi la transmiterea lunară a sfin- 
tei Liturghii din catedrala mitropolitană pe cele două 
posturi. De asemenea, amintim că eparhia noastră reali- 
zează permanent reportaje și grupaje de știri pentru Radi- 
oul și Televiziunea,Trinitas” din cadrul Patriarhiei Române, 
care au în eparhia noastră o frecvenţă radio pentru zona 
Lugojului și Făgetului pe 95,2 Mhz şi una la Timișoara pe 
90,3 Mhz. Din anul 2012 s-au primit două ore de emisie 
pentru Mitropolia Banatului pe frecvenţa postului naţio- 
nal de radio Trinitas, în zilele de joi și vineri, de la ora 17,05 
la 18,00 unde, sub coordonarea redactorului Irina Arie 
șan, în emisiunea „Lumea de azi”, se pot asculta știri, repor- 
taje și emisiuni realizate în eparhiile Mitropoliei. Tot la 
Radio Trinitas realizăm bilunar și emisiunea „Pelerini la 
locuri sfinte”. 


V. Activităţi administrativ-gospodăreşti şi 


economico-financiare 


Întemeindu-se pe prevederile statutare şi regulamen- 
tare și pe hotărârile Adunării Eparhiale luate în sesiunea 

anterioară, Consiliul Eparhial, prin întreaga activitate a 
Sectorul economic-financiar, a menţinut echilibrul situ- 
aţiei financiare a Centrului eparhial. 

În contextul unui an dificil din punct de vedere eco- 
nomic, printr-o atentă valorificare a resurselor reduse de 
care dispune, Centrul eparhial a încheiat anul financiar 
2013 fără restanţe către bugetul de stat şi furnizori, iar 
toate operaţiunile economico-financiare privind exer- 
ciţiul financiar expirat au fost consemnate în documen- 
tele legale şi contabilizate corect. 

Deși în sesiunea anterioară Adunarea Eparhială a 
hotărât găsirea altor resurse financiare pentru susţinerea 
activităţilor pastoral-misionare și social-filantropice 
eparhiale, înfiinţarea unui serviciu de pompe funebre și 
retehnologizarea atelierului de croitorie nu s-au mate- 
rializat. În acest context resursele financiare de care dis- 
pune Centrul eparhial provin, în majoritate, din donaţi- 
ile credincioșilor, din sprijinul primit din partea 
autorităţilor centrale, judeţene și locale (Secretariatul 
de Stat pentru Culte, Consiliul Judeţean Timiș și Consiliul 
local al municipiului Timișoara) pentru diverse lucrări de 
construcţie și reabilitare, din vânzarea lumânărilor pro- 
duse în atelierul eparhial, din vânzarea obiectelor de 
colportaj, a cărţilor teologice și de zidire duhovnicească 
prin depozitul eparhial şi magazinele bisericeşti, Biroul 
de pelerinaj, precum și din activitatea Tipografiei Arhi- 
diecezane. 


Prezentăm în continuare, în sinteză, activităţile pe 
obiective : 

1. Catedrala mitropolitană 

Cu binecuvântarea Înaltpreasfinţitului Părinte Arhie- 
piscop și Mitropolit Nicolae în luna aprilie a anul trecut 
la Catedrala mitropolitană au debutat lucrările de reabi- 
litare ale treptelor de la intrarea principală în catedrală, 
valoarea totală a investiţiei fiind de 550.000 lei. Execuţia 
lucrărilor a fost realizată, în urma licitaţiei organizate în 
anul 2012, de firma Tehnodomus SRL din Arad șia constat 
în lucrări de consolidare a rampei de susţinere și placare 
cu trepte masive din andezit. Cu purtarea de grijă a Prea- 
sfinţitului Părinte Episcop Paisie Lugojanul aceste lucrări 
au fost finanţate de Consiliul Local al municipiului Timi- 
şoara cu suma de 400.000 lei și de Secretariatul de Stat 
pentru Culte cu 100.000 lei. În prezent lucrările sunt rea- 
lizate în proporţie de 95%. 

În același timp au continuat lucrările de reparaţie a 
şarpantelor şi învelitorilor acoperişului. Deşi lucrările au 
început în anul 2012 datorită complexităţii (înlocuire ţigle 
și coame, refacerea parazăpezilor deteriorate, curăţarea 
şi înlocuirea jgheaburilor, repararea, revizuirea, montarea 
şi înlocuirea cu tabla de cupru de 0,5 mm a tuturor înve- 
litoarelor, doliilor, paziilor, glafurilor, șorţurilor din tablă 
şi a altor elemente lipsă) şi a condiţiilor grele de lucru vor 
fi finalizate în anul 2014. Această importantă lucrare a 


fost cofinanţată de Consiliul Judeţean Timiș cu suma de 
190.000 lei. 

Având în vedere implicarea și sprijinul direct acordat 
Catedralei mitropolitane de către Consiliu Judeţean al 
judeţului Timiş şi Consiliul Local al municipiului Timișoara 
adresăm sincere mulţumiri domnului președinte Titu 
Bojin precum și domnului primar Nicolae Robu. 

De asemenea, cu binecuvântarea Înaltpreasfinţiei 
Sale, Părintelui Mitropolit și prin purtarea de grijă a Prea- 
sfinţitului Părinte Episcop-vicar, interiorul sfântului locaș 
a fost înfrumusețat cu două icoane împărătești (210x130) 
pictate pe lemn în spiritul tradiţiei bizantine de o înaltă 
ţinută artistică. Aceste icoane, donația unor credincioși, 
au fost montate în două rame de lemn sculptat și poleit, 
reproducând sculptura iconostasului. Tot cu sprijinul mai 
multor credincioși au fost confecţionate noi veșminte 
preoțești și diaconești, precum și acoperăminte pentru 
Sfânta Masă şi tetrapoade. 

În ceea ce privește transparenţa și corectitudinea înre- 
gistrării donațiilor de la credincioşi, cu binecuvântarea 
Înaltpreasfinţitului Părinte Arhiepiscop și Mitropolit Nico- 
lae, au fost constituite comisii formate din părinţii slujitori 
precum și din mireni, respectându-se astfel hotărârile 
Sfântului Sinod cu privire la disciplina financiară. 

2. Atelierul de lumânări 

Atelierul de lumânări produce lumânări folosite în 
cadrul serviciului divin public (sfânta Liturghie, Utrenie, 
Vecernie, Taina Sfântului Botez, Taina Sfintei Cununii, 
Taina Sfântului Maslu, înmormântări, parastase, etc.) fiind 
distribuite tuturor mănăstirilor și parohiilor, prin oficiile 
protopopești. În anul pe care l-am încheiat s-a urmărit 
aplicarea hotărârii Adunării Eparhiale cu privire la res- 
ponsabilizarea credincioșilor de a folosi în cadrul slujbe- 
lor doar lumânări produse în atelierul eparhial în vederea 
sprijinirii activităţii pastoral-misionare și filantropice ale 
Arhiepiscopiei Timişoarei. În acest sens au fost inspectate 
mai multe parohii constatându-se și câteva abateri: fie 
pangarul era aprovizionat cu lumânări de altă proveni- 
enţă, fie lumânările erau comercializate la un preţ mult 
mai mare decât cel stabilit de Consiliului Eparhial. 

Cu purtarea de grijă a Preasfinţitului Părinte Paisie 
Lugojanul, s-a avut în vedere creşterea rentabilităţii acti- 
vităţii atelierului de lumânări prin ridicarea productivită- 
ţii şi eficientizarea întregului proces de fabricaţie, dar și 
prin îmbunătăţirea calităţii produselor. Concret, în anul 
tocmai încheiat a fost îmbunătăţită calitatea lumânărilor 
din parafină prin achiziţia unui utilaj necesar confecţio- 
nării lumânărilor de cununie și botezuri (prin extrudare) 
precum și a materiei prime de calitate superioară. 

3. Depozitul eparhial de colportaj 

În anul 2013, Sectorul economic-financiar a avut în 
vedere respectarea de către parohii și mănăstiri a preve- 
derilor statutare 9art.61 alin. 1 lit. h din Statut) cu privire 
la aprovizionarea pangarelor parohiale şi mănăstirești cu 

necesare exercitării activităţii de cult (obiecte de cult, vin 
liturgic, tămâie, cărbune, etc.) doar de la depozitul epar- 
hial de colportaj. 

4. Atelierul de croitorie 

Deși, pentru anul 2013 s-a propus retehnologizarea 
atelierului aceasta nu a fost realizată. La fel ca în ceilalţi 
ani, monahiile angajate au confecţionat veșminte pentru 
slujitori și personalul monahal dar şi pentru împodobirea 
sfintelor biserici din eparhie și nu numai, însă prompti- 
tudinea executării comenzilor a fost cauza principală a 
veniturilor reduse realizate. Începând cu luna iunie acti- 
vitatea atelierului a fost închisă, fiind preluată în parte 
de atelierul de croitorie al mănăstirii Fârdea. 

5. Biroul de pelerinaje 

În anul 2013, urmare aplicării hotărârilor Sfântului 
Sinod cu privire la organizarea pelerinajelor în cadrul 
eparhiilor Patriarhiei Române, prin biroul de pelerinaje 
eparhial au fost organizate 47 pelerinaje din care 39 pele- 
rinaje interne (la mănăstiri din cadrul Patriarhiei Române) 
şi 8 pelerinaje externe (în Ţara Sfântă și Sfântul Munte) la 
care au participat aproximativ 1400 de credincioși. Un 
asemenea pelerinaj, la care a participat Preasfinţitul 
Părinte Paisie Lugojanul, însoţit de 17 clerici de la Centrul 
eparhial și din parohii, a fost organizat la sfârșitul lunii 
septembrie în Ţara Sfântă. 

6. Tipografia Arhidiecezană 

Activitatea Tipografiei arhidiecezane s-a axat ca și în 
anii trecuţi pe tipărirea revistelor eparhiale Învierea (lunar) 
și Altarul Banatului (trimestrial), dar şi a calendarului bise- 
ricesc pentru anul 2014, nu doar pentru eparhia noastră 
ci şi pentru eparhiile Aradului și Oradiei, Vârşeţului și 
Gyulei. 

Mai trebuie amintit şi faptul că în anul 2013 au fost 
executate lucrări de amenajări interioare și igienizări la 
tipografie, atât în birouri cât și la casa scării, valoarea 
totală a investiţiei fiind de 89.900 lei. 


7. Societatea PARTOŞ 

Societatea S.C. PARTOŞ S.R.L., al cărei capital social 
este deţinut în totalitate de Arhiepiscopia Timişoarei, are 
ca obiect de activitate alte activităţi de tiparire (cod CAEN 
1812). Trebuie evidenţiată buna coordonare a activităţii, 
atenta selecţionare a personalului, precum şi profesio- 
nalismul acestuia a avut ca efect imediat înregistrarea 
unui profit net de 41.672 lei pentru anul 2013 (venituri 
- 2.020.175 lei, cheltuieli 1.970.566 lei). 

Pentru un mai bun rezultat al exerciţiului financiar în 
curs ne propunem ca şi în anul acesta să dezvoltăm paleta 
de produse în conformitate cu cererea. 


Cele mai importante contribuţii la bugetul Centrului 
eparhial au fost realizate după cum urmează: 

a) Catedrala mitropolitană - donaţii credincioși 
(pentru pomeniri și servicii religioase): 1.404.820 lei, 


b) Depozitul eparhial de colportaj - comercializarea 
obiectelor de colportaj, a cărţilor teologice și de zidire 
duhovnicească: 459.068 lei, 

c) Atelierul de lumânări - comercializarea lumână- 
rilor folosite în cult: 1.175.044 lei din care la pangarele 
parohiale și mănăstirești 610.094 lei, iar la pangarul 
Catedralei 564.950 lei, 

d) Biroul eparhial de pelerinaje: 81.690 lei, 

e) Tipografia Arhidiecezană: 297.800 lei, 

f) Fondul Pastoral eparhial (contribuţia eparhială): 
233.100 lei. 

În comparaţie cu anul 2012, în ansamblu, activitatea 
economică a Centrului eparhial în 2013 reprezintă un 
progres vizibil: veniturile totale sunt în sumă de 
13.263.886 lei iar cheltuielile de 11.100.931 lei, rezul- 
tând un excedent de 2.162.955 lei. 

Bugetul general al Centrului eparhial pentru anul 
2014 a fost previzionatţinându-se seama de nevoile con- 
crete ale fiecărui sector în parte: venituri — 16.544.364 
lei și cheltuieli — 14.086.550 lei, prognozând un exce- 
dent în sumă de 2.457.814 lei. 


II. Activitatea economico-financiară și administrativ- 
patrimonială a unităţilor de cult din cuprinsul eparhiei 
s-a desfășurat în conformitate cu prevederile Statutului 
de organizare şi funcţionare a Bisericii Ortodoxe Române, 
cu hotărârile Sfântului Sinod, ale Adunării Eparhiale, ale 
Consiliului și Permanenţei Consiliului Eparhial. Această 
activitate a fost atent urmărită și verificată de către con- 
silierul economic, protopopi și inspectorii eparhiali. 

În contextul unui an dificil din punct de vedere eco- 
nomic, resursele financiare de care dispune nu doar Cen- 
trul eparhial ci și toate parohiile și mănăstirile din cuprin- 
sul eparhiei provin în majoritate din donațiile 
credincioșilor la care se adaugă sprijinul primit din partea 
autorităţilor centrale, judeţene și locale atât pentru lucră- 
rile de construcţii bisericeşti noi cât și pentru continuarea 
lucrărilor de construcţie și reabilitare ale lăcașurilor de 
cult. 

În anul 2013, cu binecuvântarea Înaltpreasfinţitului 
Părinte Arhiepiscop și Mitropolit Nicolae și cu purtarea 
de grijă a Preasfinţitului Părinte Episcop Paisie Lugojanul 
au început lucrările de construcţie la două biserici parohiale 
(Sânandrei Colonie și Biled) și au continuat lucrările de 
edificare la 12 biserici parohiale (Timișoara Zona Steaua, 
Timişoara Studenţi, Timişoara Aeroport, Timişoara Ciarda 
Roșie, Lugoj Dealul Viilor, Lugoj Cotul Mic, Făget I, Recaș 
II, lecea Mică, Darova, Gottlob, filia Cruceni a parohiei 
Foeni și Sânpetru Mic). 

Reparații capitale și curente au fost executate la 24 de 
biserici, atât la exterior cât și la interior, precum și lucrări 
de reabilitare termică, lucrări de montaj instalaţii termice: 
Timișoara Plopi, Timișoara Calea Aradului, Lugoj Ador- 
mirea Maicii Domnului, Lugoj Învierea Domnului, Petro- 

man, Cărpiniș, lecea Mare, Utvin, Uivar, Hodoș, Cebza, 
Moșniţa Nouă, Icloda, Satchinez, Ohaba Română, Albina, 
Surducu Mic, Botinești, Duboz, Jena, Bazoșl Nou, Sacoșu 
Mare, Bazoșu Vechi și la biserica filiei Butin a parohiei 
Percosova). 

S-au executat lucrări de reparaţii interioare sau exteri- 
oare șide reabilitare termică la 13 case parohiale (Timişoara 
losefin, Timişoara Ronaţ, Cebza, Cerneteaz, Remetea 
Mare, Nădrag, Temerești, Zolt, Blajova, Bucovâăţ - Făget, 
Stamora Română, Cheglevici, Icloda). 

De asemenea au demarat lucrările de reabilitare a 
sediilor oficiilor protopopești Timișoara | și Făget și de 
construcţie a anexei administrative a bisericii parohiei 
Timişoara Zona Dacia. Au continuat lucrările de construc- 
ţie la aşezămintele sociale ale parohiilor Checea Română 
şi Giarmata Vii. 

În anul pe care tocmai l-am încheiat au continuat 
lucrările de pictură pe 6 șantiere (Timișoara Martirilor, 
Lugoj Pogorârea Sfântului Duh, Mașloc, Uivar, Jupani și 
Remetea Luncă) iar la parohia Utvin au continuat lucrările 
de restaurare a iconostasului și a picturii. Au început 
lucrările de pictură la parohiile: lanova, Folea și Beregsău 
Mic și au fost demarate demersurile de adjudecare, prin 
licitaţie, a lucrării de completare a picturii bisericii paro- 
hiei Timișoara Freidorf. Toate aceste lucrări se desfășoară 


cu respectarea prevederilor noului Regulament de func- 
ţionare al Comisiei de pictură bisericească a Patriarhiei 
Române. De asemenea, s-a întocmit documentaţia eco- 
nomică și proiectul iconografic în vederea obţinerii avi- 
zului din partea comisiei de pictură bisericească pentru 
biserica parohiei Deta. 

Mai amintim faptul că în anul 2013 au fost întocmite 
documentaţii tehnice de specialitate cu privire la urmă- 
toarele proiecte: realizare dren perimetral şi hidroizola- 
ţii la Reședința mitropolitană, racordare la reţeaua de 
gaz metan a Catedralei mitropolitane, extindere (con- 
strucţie corp nou) a Școlii ortodoxe „Sfântul Antim Ivi- 
reanul” (str. Aluniș), consolidare și extindere a imobilului 
din strada Moise Nicoară nr. 5 - viitorul sediu a Școlii 
ortodoxe „Sfântul Antim Ivireanul”, reabilitarea noului 
sediu al oficiului protopopesc Timișoara II (str. Flacăra) 
primit în folosinţă gratuită de la Primăria municipiului 
Timişoara, reabilitare şi conservare a Bisericii de lemn 
- monument istoric a parohiei Curtea, reabilitare și con- 
servare a Bisericii monument istoric a parohiei Comloşu 
Mare. 

Urmare hotărârii Sfântului Sinod, în Postul Nașterii 
Domnului, la toate bisericile și mănăstirile, au fost orga- 
nizate colecte pentru sprijinirea credincioșilor aflaţi în 
suferinţă și lipsuri, cu purtarea de grijă a Preasfinţitului 
Părinte Paisie Lugojanul, Centrul eparhial a sprijinit Sec- 
ţia de chirurgie vasculară a Spitalului Clinic Judeţean cu 
suma de 10.000 euro pentru igienizarea, dotarea și 
modernizarea unui salon al acestei secţii. 

Pentru toate lucrările de construcţii bisericeşti noi, 
lucrările de reabilitare ale bisericilor și edificiilor biseri- 
ceşti în anul 2013 a fost cheltuită suma totală de 
12.258.585 lei din care: 8.962.243 lei au fost donaţii de 
credincioși, 377.825 lei din sponsorizări, la care se adaugă 
sprijinul din partea Secretariatului de Stat pentru Culte 
— 440.000 lei, a Consiliului Judeţean Timiş — 700.000 lei 
şi a Consiliilor locale — 2.007.267 lei. Pentru lucrările de 
consolidare, reparaţii și pictură a fost cheltuită suma de 
2.263.700 lei din care 816.610 lei reprezintă donațiile 
credincioșilor, 172.520 lei provin din sponsorizări iar 
1.274.570 lei reprezintă cofinanţarea primită din partea 
Secretariatului de Stat pentru Culte, a Consiliului Jude- 
ţean Timiş și a Consiliilor locale. 

Centrul eparhial a urmărit, sprijinit și susţinut întreaga 
activitate economico-financiară și administrativ-patrimo- 
nială a parohiilor și mănăstirilor. Astfel, din Fondul Central 
Misionar și fondurile proprii ale Centrului eparhial a fost 
alocată în vederea continuării lucrărilor de construcţie și 
reabilitare a bisericilor, a imobilelor parohiale sau mănăs- 
tirești suma totală de 250.000 lei. 

Trebuie menţionat sprijinul acordat parohiilor cu veni- 
turi reduse din Fonduleparhial pentru solidaritate creștină 
în anul 2013 fiind alocată suma de 470.000 lei pentru 
sprijinirea salarizării a 80 de preoţi. 


Învierea 


17 


VI. Activitatea serviciului juridic 


În cadrul serviciului juridic al Arhiepiscopiei Timişoa- 
rei au fost desfășurate o serie de activităţi bazate pe res- 
pectarea Statutului BOR, a regulamentelor bisericești, a 
hotărârilor Sfântului Sinod al BOR, a hotărârilor organe- 
lor de conducere eparhiale și a legislaţiei civile în vigoare. 

Au fost întocmite contracte, acorduri, convenţii ale 
Arhiepiscopiei pentru unele unităţi bisericești subordo- 
nate, avându-se în vedere interesele instituţiei în confor- 
mitate cu Statutul BOR şi legile statului. De asemenea, 
au fost verificate, completate sau modificate contracte 
ale Arhiepiscopiei sau ale unor parohii aflate sub juris- 
dicţia sa, cum ar fi: contracte de arendare, contracte de 
închiriere, contracte de comodat, contracte de vânzare- 
cumpărare, contracte de prestări servicii, contracte de 
antrepriză/execuţie, contracte de colaborare, contracte 
de voluntariat, etc. S-au reziliat contracte care au fost 
încheiate în defavoarea Arhiepiscopiei sau a parohiilor 
din cuprinsul ei. 

Având în vedere faptul că activitatea sectorului juridic 
presupune comunicarea cu toate domeniile de activitate 
ale Arhiepiscopiei, s-a procedat la emiterea de adrese, la 
formularea de răspunsuri pentru sesizările sau cererile 
făcute de diverse persoane fizice, juridice sau instituţii. 

În scopul soluționării favorabile sau pentru evitarea 
unor litigii au fost formulate: întâmpinări, sesizări, cereri, 
răspunsuri, somaţii, notificări etc. S-a urmărit asigurarea 
reprezentării instituţiei în toate litigiile existente de către 
colaboratori calificaţi în acest domeniu. 

Sectorul juridic ţine evidenţa dosarelor aflate pe rolul 
instanţelor judecătorești şi a celor soluționate, preocu- 
pându-se de întocmirea tuturor actelor procedurale. 

În cadrul sectorului juridic s-a oferit consiliere, verifi- 
care juridică și avizare pentru legalitatea documentelor, 
la solicitarea tuturor sectoarelor din cadrul Arhiepisco- 
piei. 

S-a acordat asistenţă juridică și sprijin unor parohii în 
vederea recuperării, redobândirii unor proprietăţi care 
au aparţinut Bisericii, precum și pentru intabularea sau 
clarificarea unor situaţii juridice. 

S-a urmărit și s-a realizat, în conformitate cu Statutul 
BOR şi cu legislaţia în vigoare, modificarea și completarea 
Regulamentului intern al Arhiepiscopiei Timişoarei. 

Au fost întocmite și înaintate către Sinodul Mitropo- 
litan rapoartele dosarelor de recurs ale preoţilor sancţi- 
onaţi de către Consistoriile Eparhiale. Şi în anul 2013 au 
fost cazuri de sancţionarea unor clerici, cauzate de neres- 
pectarea Statutului și a regulamentelor Bisericii. 

S-a urmărit și verificat corectitudinea și legalitatea 
desfășurării licitaţiilor în cazul intenţiei de vânzare a unor 
terenuri sau a închirierii de imobile din cuprinsul eparhiei. 

S-au întâmpinat și dificultăţi în exercitarea activităţii 
cauzate de comunicarea cu întârziere a actelor adminis- 


trative, documentaţii incomplete, acte redactate defec- 
tuos. 

În ceea ce priveşte îndeplinirea hotărârilor organelor 
ierarhic superioare, se observă că încă există deficienţe 
la nivel de protopopiate, respectiv parohii, legate de res- 
pectarea acestora, în special, a hotărârilor însoţite de 
termene. 

S-a constatat că încă există cazuri de nerespectare a 
Statutului BOR, a regulamentelor, a hotărârilor Centrului 
eparhial, prin acţiuni de angajare a unor parohii în obli- 
gaţiuni care de multe ori nu le sunt favorabile, acestea 
neavând avizul Centrului eparhial. 

Se observă existenţa unor cazuri izolate de tratare cu 
superficialitate a obligaţiei de a se depune tot efortul 
pentru recuperarea bunurilor ce au aparţinut Bisericii. 

Ţinând cont de hotărârea nr. 941/2012 a Sfântului 
Sinod al Bisericii Ortodoxe Române, prin care se cere ca 
oficiile canonico-juridice ale Centrelor eparhiale să urmă- 
rească și să comunice situaţia bunurilor imobile deţinute 
de către fiecare parohie, stadiul și modul de soluţionare 
a demersurilor în legătură cu redobândirea bunurilor 
confiscate de regimul comunist, precum și trecerea în 
proprietate a imobilelor atribuite în folosinţă gratuită 
unităţilor de cult, în cursul anului 2013 s-a efectuat la 
nivel eparhial un inventar al acestor imobile. Din păcate, 
nu toţi conducătorii de oficii parohiale au dat dovadă de 
seriozitate în această acţiune de inventariere a bunurilor 
imobile. În urma verificării şi centralizării datelor oferite 
de către preoţii parohi, s-au constatat numeroase cazuri 
în care acestea au fost incomplete. Totuși, din datele 
inventariate se observă că, în mare măsură, proprietăţile 
confiscate în perioada comunistă au fost redobândite. 

În general, fiecare parohie deţine în proprietate: bise- 
rica, casa parohială, cimitirul, terenuri intravilane și extra- 
vilane. 

În momentul de faţă, la nivelul eparhiei, parohiile 
deţin o suprafaţă de aproximativ 4200 ha de teren extra- 
vilan și sunt în curs de redobândire aproximativ 588 ha, 
precum și o serie de clădiri sau terenuri intravilane, care 


Praznicul Sfântului lerarh Iosif cel Nou de la Partoș 

nu au fost soluționate încă de către Comisia Specială de 
Retrocedare din București. 

S-a constatat că sunt parohii care nu au intabulate 
clădirile, terenurile intravilane sau nu le deţin în propri- 
etate, acestea având obligaţia de a clarifica situaţia juri- 
dică a tuturor imobilelor pe care le deţin. 

Sunt apoi trei parohii care nu au depus cerere pentru 
restituirea bunurilor preluate abuziv în perioada martie 
1945 - decembrie 1989. 

Conform actului Cancelariei Sfântului Sinod, nr.12853 
din 14 decembrie 2012, prin care s-a dispus evaluarea 
situaţiei confesionale a populaţiei pe judeţe și localităţile 
eparhiei, ca urmare a recensământului populaţiei din 
anul 201 1, comparativ cu datele publicate în anii 1992 și 
2002, s-a constatat că un număr de 507.743 de locuitori 
ai judeţului Timiș sunt de confesiune ortodoxă, procen- 
tajul creştinilor ortodocşi fiind de 78%. 

Din în anul 1992 până în anul 2011, populaţia jude- 
ţului Timiş a scăzut cu aproximativ 50.000 de locuitori, 
scăzând totodată și numărul credincioşilor ortodocși, însă 
procentajul locuitorilor de confesiune ortodoxă a rămas 
aproximativ același. 

În urma corespondenţei purtate cu SPCRPCIV Timiș, 
s-a constatat că la începutul lunii decembrie a anului 
2013, parohiile din cuprinsul Arhiepiscopiei Timișoarei 
aveau înscrise în circulaţie un număr de 89 autovehicule. 
Pentru a fi evitate unele consecinţe grave legate de nea- 
chitarea impozitului datorat pentru aceste autovehicule, 
în termen de două luni, parohiile care deţin autovehicule, 
dar nu le mai au în posesie, fie vor efectua toate demer- 
surile pentru ca acestea să treacă în proprietatea celor 
care le deţin faptic, fie le vor radia din circulaţie. 


VII. Activitatea social - filantropică 


Anul trecut, în conformitate Statutul pentru organi- 
zarea Bisericii Ortodoxe Române, HG.53/2008 și cu regu- 
lamentul de organizare şi funcţionare al departamente- 
lor de asistenţă socială din cadrul Patriarhiei Ortodoxe 
Române, temei 1854/2005, s-au desfășurat activităţi în 
domeniul formării profesionale a persoanelor aflate în 
dificultate, a protecţiei drepturilor copilului, a persoane- 
lor cu dizabilităţi, a persoanelor seropozitive, a comba- 
terii traficului de fiinţe umane, a sprijinirii persoanelor 
vârstnice fără aparţinători, asistenţei medicale, a famili- 
ilor cu risc social ridicat, precum și asistenţei religioase 
în spitale, armată, penitenciar, case de copii și servicii 
rezidenţiale pentru vârstnici. 

1). Programe şi proiecte 

Implicarea Sectorului social-filantropic și misionar al 
Centrului eparhial, în complexitatea problemelor ridicate 
de situaţia socio-economică în anul 2013, s-a realizat, 
conform standardelor în managementul asistenţei soci- 
ale, prin programe și proiecte destinate grupurilor de 


persoane aflate în dificultate, finanţate din fonduri pro- 
prii, comunitare și structurale. 

Astfel, în anul 2013 au continuat următoarele pro- 
grame: 

1. Programul „Lăsaţi copiii să vină la Mine”, pentru 
copiii aflaţi în dificultate; 

- Casa Diaconiţa Febe aflată în al 12-lea an de funcţi- 
onare este localizată în cartierul Mehala din Timişoara și 
are ca beneficiari 4 copii fiind coordonată de familia pre- 
otului Daniel și Mirela Sabău. 

- Casa Sf. Anastasia, aflată în al 9-lea an de funcţionare, 
este localizată în Topolovăţu Mare, are ca beneficiari 6 
copii și este coordonată de asistenții maternali Liliana și 
Alin Curic. 

- Din anul 2003, în Timișoara funcţionează Centrul 
Comunitar de Zi pentru persoanele seropozitive adulte și 
minore „Speranţă în Viitor”. Acest proiect social funcţio- 
nează pe seama unui parteneriat public — privat împreună 
cu Direcţia Generală de Asistenţă Socială și Protecţia Copi- 
lului Timiș și Asociaţia Familiilor Anti — HIV „Speranţă în 
Viitor” şi are în asistenţă 44 de beneficiari. Serviciul este 
coordonat de preotul Stefan Șișu. Pentru buna derulare a 
tuturor celor menţionate s-a cheltuit suma de 30.923 lei. 

- Proiectul Grădiniţa pentru copii cu dizabilităţi vizu- 
ale asociate „Luminiţa” este realizat în parteneriat cu 
Centrul de resurse și asistenţă educaţională Speranţa 
Timișoara încă din anul 2006 și are ca beneficiari 20 copii 
cu dizabilităţi vizuale asociate, cu vârste cuprinse între 
1-10 ani, și familiile acestora. Responsabil din partea sec- 
torului social este lucrătorul social Pavel Cristina. 

- Centrul de informare și consiliere pentru familii aflate 
în dificultate răspunde solicitărilor de ajutor din partea 
persoanelor ce vin la sediul centrului eparhial. 

- Casa Milostivirii este locul în care sunt asistați preo- 
ţii pensionari fără aparţinători și care nu se pot îngrijii 
singuri, conform hotărârii sinodale. Fiind situată în Timi- 
șoara, P-ţa Crucii nr.8, serviciul poate asigura acces la 
servicii medicale absolut necesare. 

- Arhiepiscopia Timișoarei în calitate de partener ală- 
turi de Asociaţia Filantropia Ortodoxă Alba lulia imple- 
mentează proiectul „REŢEA INTERREGIONALĂ DE CENTRE 
EDUCAŢIONALE” ce este cofinanţat din Fondul Social 
European prin Programul Operaţional Sectorial Dezvol- 
tarea Resurselor Umane 2007- 2013. Misiunea centrelor 
educaţionale este „Prevenirea şi reducerea abandonului 
sau eșecului școlar, creșterea performanţelor școlare a 
elevilor aflaţi în situaţii de risc de abandon școlar, stări 
de fapt datorate situaţiei economice precare a familiilor, 
carenţelor de educaţie sau de instruire a părinţilor, prin 
desfășurarea de programe socio-educative, intervenţii 
personalizate a echipei pluridisciplinare în ceea ce pri- 
veşte persoana copilului și mediul familial pentru spriji- 
nirea dezvoltarea aptitudinilor, concomitent cu asigura- 
rea hranei și pentru sprijinirea în a suportului financiar. 

Ierarhi din Mitropolia Banatului la hramul 
mănăstirii Dobrești — 14 octombrie 2013 


În regiunea de Vest, în cadrul Arhiepiscopiei Timişoarei, 
funcţionează cinci centre educaţionale: Timișoara - Cen- 
trul Educaţional Antimis, Lugoj - Centrul Educaţional 
Sfântul Nicolae, Făget - Centrul Educaţional Patriarh Miron 
Cristea, Deta - Centrul Educaţional Sfântul losif cel Nou de 
la Partoș, Sânnicolau Mare - Centrul Educaţional Sfânta 
Maria. Total cheltuieli proiect pentru anul 2013 : 
468.518,28 lei. 

- Proiectul „Implicarea clerului și a membrilor comuni- 
tăţilor parohiale ortodoxe în dezvoltarea de proiecte soci- 
ale la nivelul Mitropoliei Banatului și Arhieipiscopiei Alba 
Iuliei”, derulat în parteneriat de Arhiepiscopia Aradului, 
Episcopia Caransebeșului, Episcopia Devei și Hunedoarei 
și Asociaţia Filantropia Alba lulia se află în perioada de 
sustenabilitate. Arhiepiscopia Timişoarei, în calitate de 
partener în cadrul proiectului, și-a asumat și îndeplinit 
în totalitate angajamentele din Acordul de parteneriat 
încheiat cu Arhiepiscopia Aradului. Îndeplinirea indica- 
torilor asumaţi, contribuţia financiară și profesionalismul 
resurselor umane implicate în managementul judeţean, 
respectiv al Centrului de Incluziune Socială înfiinţat, con- 
firmă și susţin sustenabilitatea proiectului pentru peri- 
oada 2013 - 2015. 

2. Programul de ajutor pentru săraci; 

- Cantina socială a parohiei ortodoxe Timișoara lose- 
fin funcţionează din 2001 și are ca beneficiari 50 de vârst- 
nici de două ori pe săptămână. Este coordonată de pre- 
otul paroh lonel Popescu. Cantina socială a parohiei 
ortodoxe Săcălaz, are 35 de beneficiari pe săptămână și 
este coordonată de preotul Toma Petru. Cantina socială 
a parohiei ortodoxe „Pogorârea Sfântului Duh”Lugoj, are 
43 de beneficiari săptămânal şi este coordonată de pre- 
otul Caius Capotescu. Cantina socială a parohiei Timi- 
șoara Fabric cu 48 de beneficiari. 

3. Programul de ajutor și asistenţă religioasă pentru 
persoane cu dizabilităţi, din spitale, penitenciar, armată 
şi servicii rezidenţiale pentru vârstnici. 

- Așezământul pentru persoane vârstnice „Sfântul 
Nicolae” este un serviciu social de tip rezidenţial acredi- 


tat din anul 2008. Sediul serviciului rezidenţial se află în 
localitatea Checea Română, având ca scop protejarea 
într-un mediu securizat a vârstnicului şi asigurarea ser- 
viciilor în vederea creării unui mediu de viaţă confortabil. 
Aşezământul pentru Persoane Vârstnice este coordonat 
de părintele Gheorghe Cucu, preotul paroh din localita- 
tea Checea, care de la inaugurarea Așezământului și până 
în prezent s-a ocupat de administrarea Așezământului și 
de îmbunătăţirea condiţiilor de viaţă a fiecărui vârstnic. 
Pentru îmbunătăţirea condiţiilor de viaţă a vârstnicilor și 
mărirea capacităţii de asistare s-a început un nou com- 
plex de servicii cu o capacitate de 50 de paturi. Nădăj- 
duim că la sfârșitul anului 2014 să fie finalizat atât ca 
infrastructură cât şi ca dotări. Suma investită în anul 2013 
este de 119.616 lei. 

- Comunitatea persoanelor deficiente de auz și vorbire 
funcţionează începând cu anul 2002 și se află în grija 
preotului Eugen Bendariu care oficiază slujbele bisericii 
în limbaj mimico-gestual. 

- Parteneriatul dintre Renovabis și Arhiepiscopia Timi- 
șoarei a împlinit 10 ani. Pentru anul 2013 putem menţi- 
ona susţinerea financiară acordată de Renovabis pentru 
continuarea pregătirii intreprinderii sociale Pâinea Vieţii. 
Totodată și anul acesta o delegaţie a Arhiepiscopiei Timi- 
șoara formată din pr. lonel Popescu, pr. Cristian Pavel și 
pr. Sorin Ghilezan au participat la al -17-lea congres inter- 
naţional organizat de Renovabis care a avut ca temă 
sintagma Libertate și Responsabilitate. 

- Asistenţa religioasă din Penitenciarul Timişoara în 
anul 2013 a fost asigurată de preotul Marius Ursu. În 
octombrie 2012 s-a reușit angajarea preotului Marius 
Ursu la centrul eparhial cu misiunea pastorală în peni- 
tenciar, salarizarea fiind asigurată printr-un contract de 
prestări servicii. 

- În cadrul armatei prin înfiinţarea Unităţii Militare 
Brigada 18 Infanterie Banat cu sediul în Chişoda, înce- 
pând cu 2 noiembrie 2009 a debutat activitatea specifică 
misiunii pentru preotul capelan Bogdan Radu. 

- Asistenţa religioasă în spitale. În anul 2013 asistenţa 
religioasă acordată de către preoţii, Dan Cosmin, Cojo- 
caru Vasile, Cornel Teaha, Silviu Damşe, Dumitru 
Moșoarcă, Constantin Diboş și Filip Mihai la spitalele din 
Timișoara s-a desfășurat în condiţii bune. Slujbele religi- 
oase s-au oficiat corespunzător și a fost stabilit un pro- 
gram de vizite la bolnavi pe care, în general, preoţii l-au 
respectat. 

- Centrul de îngrijire şi asistenţă Găvojdia are ca sluji- 
tor pe preotul Radu Pamfil și deţine o biserică sfinţită în 
2007. Anul acesta, prin eforturi proprii, s-a continuat sus- 
ţinerea a două posturi de preoţi la spitalele de psihiatrie 
din Jebel și Gătaia în persoana preoţilor misionari loan 
Cheregi și Matei Codruţ. 

- Activitatea religioasă din cadrul Centrului de Îngrijire 
şi Asistenţă pentru vârstnici Ciacova în 2013 a fost asi- 

gurată în continuare de preotul Gheorghe Florea care a 
reușit o bună integrare în structura și specificul Așeză- 
mântului. S-a identificat nevoia de asistenţă spirituală 
asigurată de personal monahal pentru vârstnicii ce sunt 
imobilizaţi la pat ce se va întâmpla doar în cadrul unui 
parteneriat între Centrul Eparhial şi D.G.A.S.PC Timiş 

II) Asociaţiile de caritate 

Pe lângă activităţile desfășurate prin sectorul de asis- 
tenţă socială, anul acesta au activat corespunzător și 
asociaţiile care sunt coordonate de Biserică. 

1. Fundaţia Filantropia Timișoara. 

Misiunea fundaţiei este să dezvolte sistemul de cari- 
tate, în spirit creștin umanitar, în comunităţile din jude- 
ţul Timiș. 

Scopul fundaţiei este de a oferi servicii comunitare - 
sociale, medicale, culturale și educaţionale, în spirit creș- 
tin, contribuind la rezolvarea problemelor comunităţilor. 

a. Serviciul de Îngrijire a Vârstnicului la Domiciliu 


(CIVICA) dezvoltat în anul 2006 de Fundaţia Filantropia 
Timișoara, este un proiect ce se adresează persoanelor 
vârstnice sărace, aflate în nevoie și la riscul de a fi margi- 
nalizate social, și care nu se pot îngriji singure. 

b. Centrul de Zi pentru Integrarea Socială, Economică 


şi Familială a Persoanelor Traficate 

Serviciul a fost iniţiat şi dezvoltat de Fundaţia Filan- 
tropia Timișoara, în prima parte a anul 2009, când a deve- 
nit și un serviciu acreditat. În prezent, serviciul este acre- 
ditat ca furnizor de servicii sociale, conform deciziei din 
07.05.2012. Serviciul se adresează acestei categorii de 
populaţie, care reprezintă o categorie defavorizată pen- 
tru care nu există servicii adecvate de îngrijire dezvoltate 
în comunitate. 

c. Centrul de Informare, Sprijin și Consiliere a Persoa- 


nelor Aflate în Dificultate (CISCPAD) 

Înființat şi acreditat pe parcursul anului 2012, cu sco- 
pul sprijinirii persoanelor aflate în dificultate precum și 
al prevenirii și limitării unor situaţii de dificultate ce pot 
conduce la marginalizarea sau excluziunea socială, acest 
serviciu a avut în decursul anului 2013 un număr consi- 

derabil —- aproximativ 180 de beneficiari din Timișoara 
precum și din întreg judeţul Timiş - persoane singure, 
sărace, afectate de boli care le influenţează viaţa socio- 
profesională, persoane cu dizabilităţi aflate în imposibi- 
litatea de a-și asigura nevoile socio-medicale, persoane 
care nu realizează venituri proprii, familii monoparentale 
sau cu mulţi copii, cărora le-au fost acordate servicii de 
evaluare și informare, consiliere socio-profesională, înso- 
ţire sau acompaniere în diverse demersuri, referirea către 
alte instituţii ce oferă servicii de asistenţă socială etc. 

Proiecte în parteneriat 

Proiectul „Centrele de incluziune Socială - oportunitate 
pentru facilitarea participării pe piaţa muncii a grupurilor 
vulnerabile”. Fundaţia Filantropia Timișoara în partene- 
riat cu Fundaţia Solidaritate și Speranţă, Asociaţia Vasi- 
liada, Asociaţia Pro Tinerețe Alba lulia, Parohia Reformată 
Bistriţa, Asociaţia Glasul Romilor Pro-Europa, Asociaţia 
Partida Romilor „PRO-EUROPA“ si Asociaţia Institutul 
pentru Politici Sociale, în calitate de beneficiar, a derulat 
începând cu luna septembrie 2010 proiectul “Centrele 
de Incluziune Socială — oportunitate pentru facilitarea 
participării pe piața muncii a grupurilor vulnerabile. 

La data de 30 august 2013 acest proiect și-a încetat 
activităţile de formare și calificare profesională, de moni- 
torizare și evaluare a beneficiarilor din întreg judeţul 
Timiş, urmând să parcurgă în continuare o perioadă de 
sustenabilitate. 

În luna august a anului 2013 IOCC ROMÂNIA a spon- 
sorizat Fundaţia Filantropia Timișoara, cu un număr de 
420 kituri şcolare, 560 kituri igienice şi 210 pături. În urma 
acestei donaţii echipa Fundaţiei Filantropia Timişoara a 
demarat campania de distribuire a bunurilor. Acestea 
au fost distribuite în parohiilor din cadrul a cinci proto- 
popiate și aşezăminte monahale din judeţul Timiș, bene- 
ficiind de aceste bunuri un număr de 550 beneficiari. 

Cheltuieli pentru anul 2013 au fost de 549.306,99 
lei. 

2. Asociaţia Pâinea Vieţii are ca fondatori următoarele 
trei instituţii: Arhiepiscopia Timișoara, Federaţia Filan- 
tropia şi Fundaţia Filantropia Timişoara. Începând din 
octombrie 2009 eparhia Timişoarei în parteneriat cu 
Federaţia Filantropia a sprijinit implementarea alături 
de Administraţia Naţională a Penitenciarelor a proiec- 
tului SOCIAL = STRATEGIA DE OCUPARE ȘI CALIFICARE PRIN ÎNVĂŢARE ȘI 
ACTIVITĂŢI PENTRU LIBERTATE. În prezent proiectul este în peri- 
oada de sustenabilitate. Până la finalul anului 2013 toate 
cele 3 instituţii s-au implicat activ în demersurile 
necesare obţinerii tuturor avizelor și autorizaţiilor pentru 
punerea în funcţiune a întreprinderii sociale — brutăria 
Pâinea Vieţii. Asociaţia Pâinea Vieţii a solicitat și primit 
sprijin financiar pentru funcţionarea întreprinderii 
de panificaţie din partea Fundaţiei Renovabis în suma 
de 25.000 euro. Cheltuieli în anul 2013 au fost de 
64.044 lei. 

3. Fundaţia PREOT, IOAN OLARIU” În prima jumătate 
a anului în curs, am continuat proiectul Sprijin la distanţă 
- O şansă pentru fiecare, destinat copiilor cu rezultate 
bune şi foarte bune la învăţătură, dar care provin din 
familii cu venituri insuficiente. Ideea acestui proiect este 
de a implica mai mult comunitatea în care trăim pentru 
a-i ajuta pe copiii şi tinerii din mediul rural şi urban să 
îşi folosească talanţii primiţi în dar de la Dumnezeu. 

În anul 2013, prin fundaţie au primit sprijin material 
şi financiar mai multe familii nevoiaşe, iar de Sfintele 
Sărbători membrii fundaţiei s-au alăturat eforturilor 
parohiei losefin, contribuind cu aproape 3000 lei la 
pachetele cu alimente si dulciuri pentru familiile nevo- 
iaşe şi pentru copii. Pentru proiectul fundaţiei de spri- 
jinire a şase elevi din familii nevoiaşe şi pentru activităţile 
social-caritative, în 2013, cheltuielile totale au fost de 
16.516 lei. 

4. ASOCIAŢIA DIACONIA TIMIȘOARA CETATE are 
contracte de colaborare cu cantina socială a Primăriei 
Timișoara, cu Direcţia de Asistenţă Socială a municipiu- 
lui nostru și Convenţie de parteneriat cu serviciul pentru 
protecţia socială a persoanelor vârstnice. S-au acordat 
ajutoare materiale constând din alimente, îmbrăcă- 
minte, încălțăminte și produse de igienă, unor persoane 
defavorizate, provenite din donațiile unor firme și per- 
soane. Cheltuieli la finele anului 2013: aproximativ 5.811 
lei. 

5. ASOCIAŢIA DIACONIA CREȘTINĂ a întocmit şi achi- 
tat documentaţia topografică și cadastrală pentru inta- 
bularea bisericii care a fost depusă în luna noiembrie la 
Priămăria Timișoarei pentru obţinerea „Certificatului de 
existenţă a clădirii” bisericii, după care vor urma demer- 
suri de intabulare la Cartea Funciară. A proiectat şi exe- 
cutat în regie proprie instalaţia de sonorizare a bisericii. 
S-a achitat ultimele datorii pentru pictura la mănăstirea 
Cebza. Există practica în spital ca asistentele șefe de la 
secţii, în cazul în care sunt unii pacienţi săraci sau aban- 
donați, să anunţe la biserică şi noi intervenim să-i ajutăm, 
după posibilităţi. În primul rând anunţăm preoţii parohi 
din localităţile lor de domiciliu, pentru a colabora cu ei, 
dar îi și ajutăm direct, în măsura în care putem. Asociaţia 
a oferit suma de 4.200 lei/2013 Casei de copii, Diaconiţa 
Febe', care funcţionează cu binecuvântarea Mitropoliei. 
La finele anului efortul financiar în totalitate a fost de 
19.300 lei. 

6. FERĂŢIA ORTODOXĂ BUNAVESTIRE - TIMIȘOARA. 
Activităţi pe anul 2013: organizarea săptămânală a unui 
ciclu de cateheze asupra Sfintei Scripturi în cooperare 
cu Parohia din zona Tipografilor susţinute de preotul 
Cristian Răduică și de domnul Marius Ivașcu; desfăşșura- 
rea de activităţi de realizare de icoane litografiate; Chel- 
tuieli la finele anului 2013: aproximativ 7.000 lei. 

7. ASOCIAŢIA PROLOGOS A promovat şi a participat 
la conferințele pe teme duhovnicești organizate de Arhi- 


episcopia Timişoarei și de către ASCOR. A continuat des- 
fășurarea proiectului educaţional - Grădiniţa Troiţa și în 
anul 2013 cu 3 grupe de copii - 63 copii în total în cadrul 
căruia s-au încheiat protocoale de colaborare cu Arhi- 
episcopia Timișoarei, cu Filarmonica Banatul cu Liceul 
de arte plastice, Liceul lon Vidu, clubul Arta în nori, cen- 
trul de limbi SMART...etc 

Școala Primară „Sf. Antim Ivireanul“ este un proiect 
al Arhiepiscopiei Timișoarei în parteneriat cu Asociaţia 
Prologos și funcţionează cu binecuvântarea ÎPS Nicolae, 
Mitropolitul Banatului și a PS Paisie Lugojanul, Episcop 
Vicar al Arhiepiscopiei Timișoarei. 

În prezent la şcoală învaţă 41 de elevi. 

Misiunea școlii: 

Școala oferă copiilor o educaţie temeinică în care se 
împletesc armonios formarea caracterului cu compe- 
tenţele care trebuie dobândite. 

Obiectivele școlii: 

- Promovarea calităţii în actul didactic; 

- Promovarea învăţării centrate pe elev; 

- Dezvoltarea capacităţilor personale ale elevilor pen- 
tru a face faţă unui nivel înalt al competiţiei școlare într- 
o atmosferă de încredere și armonie; 

- Pregătirea elevilor în lumina valorilor ortodoxe; 

- Dezvoltarea parteneriatului școala-familie-biserică- 
comunitate. 

Rezultate obţinute de elevi la concursuri: 

Concursul Cangurașul matematician pentru clasa | cu 
următoarele rezultate: 

1- Excelent, 6 — Foarte Bine, 3 - Bine 

Concursul Cangurașul explorator pentru CP și clasa | 
cu rezultate de Excelent și Foarte Bine; Concursul Com- 
per - Etapa (Limba si literatura română și Matematică) 
pentru CP, unde s-au obţinut Premiul |, II, III și menţiuni, 
iar la clasa | s-au obţinut punctaje cuprinse între 95 
puncte și 60 de puncte; Concursul de pictură cu tematică 
religioasă închinat Învierii Domnului organizat de Școala 
Gimnazială nr. 30 (11 mai 2013), unde s-au obţinut locu- 
rile II și III; Concursul judeţean de pictură pe sticlă, Icoana 
mea', organizat de Şcoala Gimnazială nr. 2 (18 mai 2013), 
unde s-au obţinut locurile | și II. 

Având în vedere nevoia de completare a infrastruc- 
turii pentru imobilul din strada Aluniş nr. 36 s-a întocmit 
un preoiect de arhitectură de extindere cu încă 2 săli de 
clasă, culoare, băi diferenţiate pe gen. Pentru acest proi- 
ect s-a obţinut deja autorizaţia de construire. Totodată 
un al doilea proiect destinat Şcolii Sf. Antim Ivireanul 
este cel cu referire la imobilul din strada Moise Nicoară, 
comodat Arhiepiscopiei Timişoara. Şi acest proiect are 
eliberată autorizaţia de construire. La finalul investiţiei 
în acest imobil va funcţiona Şcoala cu clase I-VIII Sf. Antim 
Ivireanul, iar în imobilul din strada Aluniş se va extinde 
cu alte grupe grădiniţa Troiţa. Cheltuieli la finele anului 
2013: aproximativ 550.000 lei. 

8. Asociaţia Bunavestire Jimbolia având coordona- 
tor pe pr. Alexa Petru, a derulat următoarele activităţi 
în anul 2013: plan social s-au desfășurat următoarele 
activităţi sociale: s-au făcut demersuri pentru a fi aju- 
tate un număr de 40 de familii sărace. Au fost distribu- 
ite pachete cu alimente în preajma Sărbătorilor Naște- 
rii Domnului. S-a contribuit cu suma de 1200 de lei din 
contul Asociaţiei Bunavestire pentru a ajuta o familie 
din localitate care a avut nevoie de o intervenţie chi- 
rurgicală la coloană, intervenţie care s-a efectuat în 
Ungaria și a costat 4000 euro. Am făcut 60 de pachete 
cu alimente care au fost distribuite familiilor sărace în 
prima şi a doua zi a Crăciunului. Cheltuieli la finele anu- 
lui 2013: aproximativ 37.750 lei. 

9. Centrul parohial de zi „Sfântul losif cel Nou de la 
Partoș"funcţionează în parohia Variaș și este coordonat 
de către preotul paroh. 

10. În anul 2013, în cadrul FUNDAŢIEI ANTIMIS s-au 
desfășurat următoarele activităţi: 

a. Activităţi catehetice (tineri şi adulţi), 

b. Activităţi educative (copii) În cadrul Clubului 
pentru copii “Peştişorul de aur”, al Fundaţiei Antimis 
s-au desfăşurat Atelierele ArtCosmice, având ca tema- 
tică generală Sfânta Liturghie. Ateliere s-au desfăşurat 
pe grupe de vârste (5-8 ani, respectiv 9-16 ani). În perio- 
ada vacanței de vară, parte dintre participanţi au fost 
prezenţi în cadrul unor manifestări de cultură şi artă 
stradală, de tip “Delivery Street”, desfăşurând activităţi 
diverse (quilling, pictură, concurs trotinete, decoraţiuni, 
lectură stradală, biblioteca deschisă, etc.) 

c. Activităţi culturale, 

d. Activităţi sociale. S-a acordat sprijin unor familii 
nevoiase, constând în special în alimente de primă 
necesitate şi fructe sau dulciuri pentru copiii din aceste 
familii. De asemenea, până în luna septembrie s-au 
oferit produse igienico-sanitare şi o asistenţă minimală 
la domiciliu, prin voluntariat, unor vârstinci aflaţi în 
maximă dificultate. Situaţia financiară pe anul 2013: 
Cheltuieli — 8.665,80 lei. 

11. Activitatea Societăţii Femeilor Creștin - Orto- 


doxe din Timișoara s-a desfășurat și în anul 2013 cu 
binecuvântarea Înaltpreasfinţitului Părinte Arhiepiscop 
şi Mitropolit Dr. Nicolae Corneanu și a Preasfinţitului 
Părinte Episcop - Vicar Paisie Lugojanul. 

În perioada Postului Mare, la Căminul pentru per- 
soane vârstnice s-au săvârșit săptămânal ceasurile III,VI, 
IX şi Obedniţa, iar după Sfintele Paști s-a oficiat Sfânta 
Liturghie şi Acatistul Învierii. 

Cu binecuvântarea Înaltpreasfinţitului Părinte Mitro- 
polit dr. Nicolae Corneanu, în Duminica Mironosiţelor 
a fost organizată o colectă în bisericile din Timișoara, 
pentru susţinerea activităţilor social-caritative ale 
societăţii. 

În ziua de 1 octombrie, Parohia Timişoara Iosefin şi 


Societatea Femeilor Creștin - Ortodoxe au organizat 
Ziua Vârstnicului, care a început cu participarea la slujba 
vecerniei, urmată de un cuvânt de învăţătură rostit de 
părintele vicar administrativ dr. lonel Popescu, apoi corul 
Parohiei Timişoara losefin a interpretat câteva cântece, 
după care domnul Eusebiu Arieșan a interpretat, acom- 
paniat de chitară, pricesne închinate Maicii Domnului. 
În încheiere, persoanelor vârstnice prezente li s-au 
împărţit pachete cu dulciuri. 

În ziua de 23 noiembrie, Parohia Timişoara Iosefin, 
împreună cu Societatea Femeilor Creştin - Ortodoxe din 
Timişoara, a organizat o deplasare la Parohia ortodoxă 
Checea Română, al cărei paroh este părintele Gheorghe 
Cucu, pentru a duce bani şi alimente colectate de la cre- 
dincioși, spre a fi gătite persoanelor care lucrează volun- 
tar la construirea unui cămin de bătrâni, mai mare decât 
cel existent. 


Aducerea moaștelor Sfinţilor Împărați Constantin şi Elena la 
catedrala mitropolitană — 8 decembrie 2013 


În concluzie constatăm că programele desfăşurate 
în anul 2013 au încercat să cuprindă cât mai multe cate- 
gorii de persoane defavorizate însumând 15.961 de 
beneficiari și să fie de folos cât mai multor oameni. Ală- 
turi de investiţia și efortul centrului eparhial care se ridică 
la suma de 1.049 484,28 lei se adaugă suma de 
724.737 lei investită de parohii și 1.266.292,79 lei chel- 
tuită de fundaţii şi asociaţii religioase pentru diversele 
proiecte desfășurate. Totalul investiţiilor făcute în dome- 
niul asistenţei sociale de centrul eparhial împreună cu 
parohiile și ONG-urile bisericești în anul 2013 se ridică 
la suma de: 3.040.514.07 lei. 

Activitatea caritativă a Bisericii se extinde și prin fap- 
tele de milă creștină făcute de către toate parohiile noas- 
tre prin credincioși și preoţi, fapte care nu se văd, nu pot 
fi cuantificate, dar sunt ştiute de Dumnezeu. Între aces- 
tea, menţionăm tonele de legume, fructe și alimente de 
la parohiile protopopiatelor noastre, care au fost distri- 
buite așezămintelor filantropice, caselor de copii, grădi- 
niţei „Troiţa” și şcolii „Antim Ivireanul”. 

ACTUALITATEA BISERICEASCĂ 


Vizite pastorale şi slujiri arhiereşti. De praznicul 
Întâmpinării Domnului - Duminică 2 februarie - Prea- 
sfinţitul Episcop-vicar Paisie Lugojanul a fost prezent în 
mijlocul credincioșilor din parohia Macedonia, protopo- 
piatul Deta. lerarhul, înconjurat de un sobor de preoţi și 
diaconi, a săvârşit Sfânta și Dumnezeiasca Liturghie în 
biserica parohială cu hramul „Sfânta Cuvioasă Paras- 
cheva”, construită în anul 1813. În cadrul Sfintei Liturghii, 
Preasfinţitul Paisie Lugojanul a hirotonit întru diacon pe 
teologul Marius-lonel Crăciunescu, ce urmează a fi hiro- 
tonit preot pe seama parohiei Clopodia, din cadrul ace- 
luiași protopopiat. După slujbă, ierarhul a adresat un 
îndemn credincioșilor parohiei Macedonia, păstoriţi de 
PC. Părinte loan Emanuel Popescu, pentru a participa 
pe mai departe cu aceeași dragoste și dăruire la sfintele 
slujbele oficiate în străvechiul lăcaș, ridicat cu multă 
jertfă de înaintașii lor. Totodată, Preasfinţia Sa a felicitat 
pe tânărul diacon hirotonit, menţionând că slujirea la 
Sfântul Altar este o lucrare sfântă ce trebuie îndeplinită 
cu multă responsabilitate şi dragoste faţă de Dumnezeu 
şi faţă de cei încredinţaţi spre păstorire. 

În Duminica Vameșului şi a Fariseului - 9 februarie - 
Preasfinţitul Episcop-vicar Paisie Lugojanul a fost prezent 
în mijlocul credincioşilor parohiei Timişoara-Fratelia, 
protopopiatul Timișoara |. lerarhul, a oficiat Sfânta și 
Dumnezeiasca Liturghie în biserica parohială cu hramul 
„Sfinţii Apostoli Petru şi Pavel”, în prezenţa a numeroși 
credincioşi timişoreni. În cadrul slujbei, Preasfinţia Sa a 
hirotesit întru iconom stavrofor pe PC. Părinte loan 
Bălăngean, consilier la Centrul eparhial. În cuvântul adre- 
sat celor prezenţi, ierarhul a subliniat câteva dintre învă- 
ţăturile pe care Mântuitorul Hristos ni le pune înainte 
prin pilda Vameșului și a Fariseului, acum la început de 
drum, pe calea nevoinţei şi a pregătirii duhovnicești 
pentru întâmpinarea cum se cuvine a slăvitului praznic 
al Învierii Domnului. 

În Duminica a 34-a după Rusalii - 16 februarie - Prea- 
sfinţitul Episcop-vicar Paisie Lugojanul a slujit la cate- 
drala mitropolitană din Timişoara. Preasfinţia Sa a oficiat 
atât slujba Acatistului Mântuitorului, cât și Sfânta şi 
Dumnezeiasca Liturghie, înconjurat de un sobor de pre- 
oţi şi diaconi, slujitori ai sfântului lăcaş. În cuvântul de 
învăţătură adresat credincioșilor veniţi în număr mare 
la slujbă, ierarhul a evidenţiat câteva dintre învăţăturile 
pe care Mântuitorul Hristos ni le pune înaintea ochilor 
duhovnicești prin pilda Fiului risipitor. La finalul slujbei, 
ierarhul a transmis celor prezenţi binecuvântarea Înalt- 
preasfinţitului Mitropolit Nicolae al Banatului, încredin- 
ţându-i de toată dragostea şi purtarea de grijă a Întâi- 
stătătorului eparhiei. 

În Duminica Înfricoşătoarei Judecăţi - 23 februarie - 
Preasfinţitul Episcop-vicar Paisie Lugojanul a săvârșit 
Sfânta şi Dumnezeiasca Liturghie la catedrala mitropo- 
litană. În cuvântul de învăţătură adresat credincioșilor 
prezenţi, ierarhul a tâlcuit pericopa evanghelică de la 


Matei 25, 31-46, evidențiind câteva dintre învăţăturile 
duhovniceşti pe care Evanghelia Înfricoşătoarei Judecăţi 
ni le pune înaintea ochilor duhovniceşti. Credincioșii 
care nu au putut fi prezenţi la slujba de la catedrala 
mitropolitană au avut ocazia să urmărească Sfânta şi 
Dumnezeiasca Liturghie în direct pe postul local al Tele- 
viziunii Române. 


Exerciţii spirituale ecumenice. În perioada 9-15 
februarie, 12 monahi și monahii franciscani de la mai 
multe mănăstiri catolice din Italia, în frunte cu Părintele 
prof. dr. Tecle Vetrali au vizitat Timișoara, participând la 
un program de exerciţii spirituale ecumenice împreună 
cu monahi și monahii din Mitropolia Banatului, conduși 
de P.Cuv. Părinte exarh Simeon Stana. Pe parcursul 
exerciţiilor au fost prezentate mai multe referate, au avut 
loc discuţii pe teme de spiritualitate și s-au efectuat vizite 
la mai multe aşezăminte bisericeşti din Arhiepiscopia 
Timișoarei, Episcopia Caransebeșului și Episcopia Devei 
şi Hunedoarei. 


Întâlnirea profesorilor de Religie. În sala de festi- 
vităţi a Centrului eparhial din Timișoara a avut loc vineri 
21 februarie, întâlnirea profesorilor de Religie din cuprin- 
sul judeţului Timiș. Evenimentul s-a desfășurat în pre- 
zenţa POn. consilier Sorin Lungoci, de la Centrul eparhial 
şi a Doamnei prof. Daniela Buzatu, inspector de Religie 
în cadrul Inspectoratul Școlar Judeţean Timiş. Întâlnirea 
a făcut parte din seria consfătuirilor anuale ale profeso- 
rilor de Religie din Timiş în cadrul cărora sunt dezbătute 
mai multe de aspecte privind buna desfășurare a orei 
de Religie. Cu acest prilej, au fost prezentate informaţii 
privind olimpiadele și concursurile școlare, precum şi 
activităţile extracurriculare programate pentru semes- 
trul al II- lea. 


Apariţii editoriale. La Tipografia arhidiecezană din 
Timișoara a apărut recent Calendarul Arhiepiscopiei Timi- 
șoareipe anul 2014, ce cuprinde file de calendar pe 2014, 
rânduieli bisericești, date privind Ortodoxia în lume, 
organizarea Bisericii Ortodoxe Române, șematismul 
eparhiei, precum și numeroase articole teologice, 
istorice și de spiritualitate creştină, semnate de preoţi 
şi profesori bănăţeni. Calendarul poate fi achiziţionat 
de la pangarul catedralei mitropolitane la preţul de 
13 lei. 

De asemenea, a apărut un nou număr ale revistei 
mitropolitane Altarul Banatului (10-12 din 2013), care 
cuprinde articole omagiale, studii și prezentări biblio- 
grafice. Redactorul coordinator al revistei este POn. 
Părinte dr. Adrian Carebia. Poate fi achiziționat de la 
pangarul catedralei mitropolitane la preţul de 10 lei. 


Rubrică alcătuită de diac. MARIUS MIRCIA, 
GEORGE GIURGIU și VALENTIN BIRĂU. 

ANUL XXII, NR. 9 (169), Februarie 2014 


„DACĂ VREI CU ADEVĂRAT SĂ Al UN PRIETEN, 
ÎMBLÂNZEȘTE-MĂ!” 


În seara de 29 octombrie 2013 ne-am adunat în 
micuța biserică de lemn din curtea Mitropoliei din 
Timișoara să-l pomenim pe Părintele Teofil Părăian, un 
părinte și un prieten drag al nostru, al tinerilor, cu ocazia 
împlinirii a patru ani de la trecerea lui în veșnicie. A fost 
o slujbă frumoasă la care au fost prezenţi ascor-iști noi 
şi vechi, prieteni mai noi sau mai vechi ai Părintelui Teofil. 
Ne-am strâns la un loc pentru a ne întâlni cu Părintele 
Teofil și pentru a ne întâlni şi între noi; noi, cei pe care 
Părintele ne-a legat împreună cu firele cele nevăzute ale 
prieteniei. Şi cum prietenia este o realitate a raiului, așa 
cum de multe ori spunea Părintele Teofil, în acea seară 
am trăit și noi ceva din atmosfera raiului. Am primit din 
bucuria molipsitoare pe care ne-o dăruia Părintele la 
fiecare întâlnire și ne-am împodobit cu Dumnezeu prin 
colindele noastre, pe care am început să le cântăm în 
aşteptarea Crăciunului. Prin colinde încercăm să învăţăm 
de la moșii și strămoșii noștri cum să trăim bucuria 
Crăciunului, deoarece de Crăciun însetăm după bucurie. 
O bucurie pe care o regăsim în ceilalți. 

Cu această bucurie în suflet am plecat la drum, 
într-o zi de început de noiembrie, spre Mânăstirea Brân- 
coveanu de la Sâmbăta de Sus, acolo unde a trăit vreme 

de 56 de ani Părintele Teofil și unde este înmormântat. 
La această nouă întâlnire, prilejuită de această pomenire 
a Părintelui, i-am invitat și pe alţi tineri să ni se alăture. 
Peste o sută de tineri din toate marile centre universitare 
din ţară au acceptat invitaţia noastră de a-l întâlni sau 
de a-l reîntâlni pe Părintele Teofil, un părinte care a fost 
apropiat de tineri și mereu în căutarea lor. Din anul 1992, 
Părintele a început să răspundă invitaţiilor din ţară şi să 
participe în aproape toate oraşele importante din 
România la conferinţe și întâlniri cu tinerii, de obicei în 
perioada posturilor. 

În această călătorie ne-au însoţit, la fel ca în fiecare 
an, Părintele lustin Miron - starețul Mânăstirii Oașa şi 
Părintele Pantelimon Şușnea - vieţuitor al aceleiaşi 
mânăstiri, cei care i-au fost discipoli apropiaţi Părintelui 
Teofil şi cei care continuă prietenia cu noi, tinerii. Încer- 
când să înţelegem cu adevărat ce înseamnă prietenia, 
dăruirea de sine, dragostea, credinţa - virtuţi intuite și 
dorite, dar întâlnite în lume într-un mod fragmentar, 
într-o formă nedeplină și dureros de efemeră, am pornit 
în căutarea unui prieten.Şi am primit și o îndrumare, 
asemenea Micului Prinţ: „Nu cunoaștem decât ceea ce 
îmblânzim, zise vulpea. Oamenii nu mai au timp să 
cunoască nimic. Cumpără lucruri de-a gata, de la negu- 
ţători. Cum însă nu există neguţători de prieteni, oame- 
nii nu mai au prieteni. Dacă vrei cu adevărat să ai un 
prieten, îmblânzește-mă!” 

Astfel în ziua premergătoare parastasului, după 
slujba de dimineaţă, am pornit de la mânăstirea aflată 
la poalele Munţilor Făgăraș într-o drumeţie pe Valea 
Sâmbetei. Însoţiţi de un soare blând și de pădurea 
împodobită în culorile blânde ale toamnei, începem 
urcarea spre cabana Valea Sâmbetei. Gândurile încep să 
îți devină mai uşoare, aerul devine mai curat pe măsură 
ce înaintezi și ţi se pare că părăseşti această lume, că 
pătrunzi într-una mai profundă, în care poţi comunica 
lesne cu Dumnezeu și cu ceilalți. Ajunși la cabana Valea 

Sâmbetei, facem câteva fotografii cu Fereastra Mare a 
Sâmbetei, dar nu zăbovim muult aici deoarece ne așteaptă 
o ascensiune mai anevoioasă spre un vârf stâncos care 
adăpostește fosta chilie a Părintelui Arsenie Boca, acolo 
unde se retrăgea acest viețuitor al Mânăstirii Sâmbăta. 
În perioada tinereţii, Părintele Teofil îl cunoaşte pe 
Părintele Arsenie Boca, cel care-l va iniţia în viaţa 
duhovnicească. Aici ne odihnim şi îmbrăţișăm cu privirea 
întinderea de creste și văi care se desfășoară în faţa noas- 
tră. Trebuie să acordăm timp privirii noastre să se 
obișnuiască cu frumuseţea din jur, frumusețe impreg- 
nată profund de puritate, frumuseţe care, în lumea coti- 
diană, plină de mizerie, e imposibil de găsit. Apoi 
aşteptăm răbdători să ne închinăm și să spunem o scurtă 
rugăciune în chilia strâmtă, săpată în piatră, unde acest 
nevoitor al duhului exersa prietenia cu Dumnezeu. În 
acest timp sufletul ni se umple de liniştea și pacea aces- 
tor locuri, apăsările din interior devin mai ușoare, cuvin- 
tele se împuţinează... Cum zicea Părintele Arsenie, 
„bucuria n-are multe cuvinte”. Ne întâlnim astfel și cu 
acest prieten al Părintelui Teofil. 

De aici coborâm obosiţi, dar mulţumiţi, spre mânăs- 
tire, unde ne aşteaptă o altă ascensiune către o altfel de 
întâlnire cu Dumnezeu și cu sfinţii, prin slujbele din bise- 
rică. Unii dintre noi, mai temerari, i-au însoţit pe Părintele 
lustin şi pe Părintele Pantelimon într-o urcare mai 
abruptă spre Fereastra Mare a Sâmbetei, hotărând să 
meargă încă două ore până la destinaţie și să facă întoar- 
cerea pe întuneric la lumina frontalelor. 

A fost o urcare lungă „ca o priveghere”, pe parcursul 
căreia am văzut cum poți să prinzi noi puteri, atunci când 
nu mai poţi, prin legătura cu ceilalţi, am învăţat câte ceva 
despre prietenie și despre ridicarea celuilalt prin 
prietenie. Am învăţat cum să-l vezi pe celălalt bun și 
astfel să-l ridici, să ai încredere în el că poate infinit de 
muult şi atunci el chiar poate. Nu e o fantezie, ci ceva real, 
o putere pe care o primeşti din dragostea și prietenia 
celuilalt. La sfârşitul zilei ne-am amintit avertizarea 
discretă a Părintelui lustin înainte de plecare: „Este un 
traseu pentru fiecare, după puterile lui”. 


Cei doi părinţi au mijlocit într-un mod foarte discret 
şi delicat întâlnirea noastră cu Părintele Teofil, fără prea 
multe cuvinte, și pe cei care nu l-au cunoscuti-au ajutat 
să facă cunoștință cu el. Am primit și noi de la îndrumă- 
torii noştri o povață asemănătoare celei primite de Micul 
Prinţ: orice cunoaștere necesită un efort, un urcuș și orice 
întâlnire presupune o jertfă; întâlnirea cu celălalt, întâl- 
nirea cu Dumnezeu și chiar întâlnirea cu noi înşine. A 
fost o,„tură” bună în Făgăraș, care ne-a pregătit pentru 
întâlnirea cu Părintele Teofil, ne-a ajutat să ne curățăm 
gândurile, să putem vedea mai mult. Natura îţi acordă 
timp... timp în care să încerci să te detașezi de lucrurile 
banale, comune, de lucrurile pământești. Astfel fiecare 
a făcut cunoştinţă sau s-a întâlnit cu Părintele Teofil într- 
un mod unic, fie într-un cuvânt al acestuia sau într-o 
amintire din evocarea ÎPS Serafim Joantă de a doua zi, 
fie în tihna primitoarei chilii a Părintelui Teofil, fie în zâm- 
betul Părintelui dintr-o fotografie, fie în pacea și mân- 
gâierea pe care le simţi în preajma mormântului lui, fie 
în liniştea acestei mânăstiri care era pentru el „tinda 
raiului, casa lui Dumnezeu, poarta cerului și locul împli- 
nirilor”, fie ascultând un CD cu înregistrări ale predicilor 
Părintelui în drumul spre casă... Am văzut cum Părintele 
Teofil își face prieteni în continuare. 

În acest timp petrecut aici, în atmosfera de tămâie şi 
de cer a Mânăstirii Sâmbăta, am văzut cum ne comuni- 
căm unii altora și prin ceilalţi, cum prietenii Părintelui 
Teofil devin și prietenii noștri, am văzut cum se transmite 
prietenia de la suflet la suflet, am învăţat că putem să 
cultivăm prietenia chiar și cu cei care nu mai sunt în 
lumea aceasta, am învăţat că trebuie să-L luăm pe Dum- 
nezeu ca însoțitor în prieteniile noastre pentru ca aces- 
tea să fie prietenii fără goluri și care nu îmbătrânesc, 
chiar dacă trece timpul peste ele. Am plecat la Sâmbăta 
în căutarea unui prieten și am câștigat un prieten pentru 
veșnicie. 

Când doi oameni se întâlnesc cu adevărat, este săr- 
bătoare. Întâlnirile adevărate, depline, sunt atât de rare! 
Numai Dumnezeu poate să ţi le dăruiască. Și întâlnirea 
noastră cu Părintele Teofil a fost o sărbătoare. 

OAŞA- IZVOR DE DRAGOSTE DUMNEZEIASCĂ 


"Veseleşte-te pustiu însetat, să se bucure pustiul; ca 
şi crinul să înflorească” (Isaia 35) 

Și s-a veselit pustiul Munţilor Șureanu de glasurile 
voastre vesele, de colindele pline de nădejde și de dra- 
goste, de râsetele de bucurie sfântă. Şi a răsunat ecoul 
în pustiul sufletului meu și ca și crinul a înflorit. Mi-aţi 
dăruit atât de multă fericire şi dragoste! Am simțit că toți 
munții aceia au zăcăminte de iubire şi izvoare nesecate 
de bucurie și, pentru un moment, am crezut că suntem 
cu toții brazi cu sufletele verzi și ne tragem seva de viață 
din pământul munţilor. Dar mai apoi, am înţeles că mun- 
tele de dragoste este Dumnezeu, iar seva noastră de viață 
este Harul Său cel Sfânt. Şi parcă nicăieri nu l-am simţit 
atât de prezent ca la Oașa. M-am întrebat de ce...? Pentru 
că nicăieri nu am simţit atât de multă iubire curată și 
sinceră care mi-a fost oferită gratuit, cu multă bucurie. Și 
am crezut şi am simţit că acolo este Dumnezeu. Pentru 
că Dumnezeu este lubire. 


x Si 
7. Va RA 


. 


La Oașa m-am simţit copil în casa bunicilor. Un copil 
duhovnicesc, așteptat cu drag și dor de către bunicul cu 
barba deasă. Bunici înţelepţi cu suflete mari în care încap 
sute de suflete mai mici, de nepoți duhovniceşti; bunici 
răbdători, care nu se încruntă la râsetele noastre zgomo- 
toase, care lasă sufletele noastre să se joace în voie fără 
a ne face să simţim că alungăm liniștea monahicească. 
Bunici discreţi, care nu renunţă să ne vegheze cu ochi 
neștiuţi de noi pentru ca nu cumva, căzând, să ne rănim. 
Bunicii care, în prag de seară, ne primesc în braţele lor, 
în Taina Sfintei Spovedanii, să le spunem pe cine am mai 
necăjit, cine ne-a supărat, pe cine am mai lovit, cine ne-a 
bucurat, ce ne-am dori, ce nu ni s-a împlinit, martorii 
căror minuni am fost, ce caută sufletul nostru, al fiecăruia, 
şi încă nu a găsit... Și la sfârşit ne şterg lacrimile de pe 
obraz, ne spun o poveste duhovnicească să ne încăl- 
zească sufletul şi să ne îmbărbăteze și, cu o binecuvântare 
sfântă pe creştet, ridică de pe umerii noștri povara zilelor 
trecute. E atât de ușor apoi și e atât de bine! Tot ei sunt 
cei care, atunci când noi- tineri la trup, dar slabi în 
nevoinţă- ne dormim somnul de pui, își pleacă genunchii 


LAURA DIANA GIURGIU 


sufletelor lor în faţa lui Hristos și a Maicii Domnului și, cu 
lacrimi de dragoste, se roagă pentru sufletele noastre. Și 
oare care dintre noi nu simte aceasta? 

Acolo, la Oașa, cerul și pământul, munţii și pădurea, 
soarele și stelele, chipurile celor care sunt, ale celor care 
vin şi ale celor care pleacă, zâmbesc. Acolo, "cerurile spun 
slava lui Dumnezeu”. Acolo am înţeles cuvintele părinte- 
lui Arsenie Papacioc: "Cine se lasă întreg în mâna lui Dum- 
nezeu, Care este de toate întru toate, nu-i moare nimic, 
nu-i piere nimic, ci toate îi trăiesc, toate îi slujesc” 

La Oaşa v-am simţit realmente FRATE al meu şi SORĂ 
a mea, pe fiecare dintre voi. A fost atât de frumos încât 
m-am întors cu teamă să nu fi fost un vis, o amăgire. Dar 
nu, nu este așa. Este realitatea iubirii în Hristos, este gus- 
tul prieteniei adevărate, este veselia tinereții, puterea 
sacrificiului, pacea rugăciunii, bucuria vieții. 

În zorii zilei, îmbrățișat de zăpadă şi soare, portul 
popular a înviat și, odată cu el, a înviat românul din fiecare 
suflet!! 

Şi din inima codrului, am coborât bucuria la Alba-lulia, 
să știe toată ţara că încă sunt tineri care iubesc România 
și nu vor să o părăsească! Să audă și cei care nu vor să 
audă, că noi vom duce mai departe lupta sfântă a 
strămoșilor noștri, că jertfa sângelui vărsat de sute de ani 
pe pământul țării arde încă, fumegând spre Cer; că model 
de viețuire și de dragoste de neam și credință ne sunt 
Constantin, Ștefan, Radu, Matei, loan Valahul, Valeriu 
Gafencu. Să ştie cei care ne vor plecaţi, că noi vrem ca ai 
noștri copii să se bucure de bunicii lor aici, pe pământul 
acesta, atât de mult hulit, dar atât de drag şi sfânt nouă! 

Am dus colindele cu mine și bucuria și dragostea le- 
am dus cu mine și le-am împărţit acasă, la serviciu, pe 
stradă și s-au înmulţit şi se înmulţesc și mă rog bunului 
Dumnezeu să le înmulțească iar și iar spre Slava Lui cea 
Sfântă! 

Fără să-mi dau seama, mi-aţi cucerit sufletul cu dra- 
gostea și cu bucuria voastră și nu pot lupta împotrivă și 
vreau să mă predau, să mă las cucerită de iubirea 
ascoriştilor! 

Mama 


Viaţa îmi pare o picătură din etern 

Secundă de secundă un strop de infinit, 
Pământul mult prea mare şi cerul mult prea greu, 
lar eu un punct pierdut în nesfârșit. 


Prin monotonul șir al clipelor prea lungi 
Nu mi-a rămas decât o amintire, 

O poză neumbrită de neguri şi de fum, 
Mereu scăldată-n fragedă sclipire. 


Apare azi mai luminoasă decât ieri 

Și îmi îneacă inima-n iubire 

O dragoste fierbinte, un sentiment suprem, 
E cea mai scumpă amintirel... 


Dintr-un portret al amintirilor prea sfinte, 
Din visul fragedei copilării, 

Îşi poartă mama pasul său cuminte, 

Aşa cum o cunosc din prima zi. 


Privirea noastră se-ntâlnește caldă, 
Trădând a dragostei sclipiri, 

Mi-e frică să vorbesc să nu se spargă 
Vraja acestei dulci reîntâlniri. 


O fi vreun sacru dar al providenţei 
Sau m-am pierdut pe aripa de vis? 
Îmi simt fiinţa plină de lumina 
Uitată într-un colţ de paradis 


(0455 AO 
Nu vreau decât 


un colţ de cer 
să cadă pe pământ. 


Nu vreau nimic, 
doar visul cel frumos, 
să fie sfânt... 


Nu vreau decât 
iubirea-n palme 


Pentru ca iubirea noastră să-nflorească, 
Albă cum e crinul Bunelor Vestiri, 


Pentru ca mladiţa dragostei să crească, 
Plină de miresme, dulce de rodiri, 


Pentru ca din neaua grea de peste iarnă 
Rod de viaţă caldă iarăși să legăm, 
Pentru ca lumina peste noi să cearnă, 
Domnului să ne rugăm. 


Pentru ca să-și verse binecuvântarea, 
Ca un zvon de vânturi line, peste noi, 
Pentru ca în suflet să-i simţim chemarea, 
Când plecăm genunchii, seara, amândoi, 


Pentru ca-n iubirea Lui să ne-mpreune, 
Când, cuprinși de patimi, Numele-l strigăm, 
Pentru ca-n vecia Lui să ne cunune, 
Domnului să ne rugăm. 


Pentru ca belșugul ţarinilor grele 

Să ne facă traiul rodnic și umil, 

Pentru ca răsfrângeri din surâs de stele 
Să sclipească-n lacrimi ochii de copil; 


Pentru ca sudoarea să ne miruiască 

Şi-n lumina morţii viaţa s-o cercăm, 
Pentru ca din muncă pacea să rodească, 
Domnului să ne rugăm. 


Pentru ca mulţimea îndurării Sale 
Însuși să-şi pogoare pasul către noi, 
Pentru ca să-l ducem sufletul în cale, 
Cu miros de smirnă și cu ramuri moi, 


Pentru ca-n lumina alb-a dimineţii, 
Din strânsoarea cărnii să ne dezlegăm, 
Şi-ntr-un pas să trecem pragul larg al vieţii, 


să o prind. D lui să = 
poezii de omnului sa ne rugam. 

